ОГАҲИЙНИНГ ИҚТИСОДИЙ ҚАРАШЛАРИ - Qishloq Oqshomi\nНоябр 15, 2018 123\nОГАҲИЙНИНГ ИҚТИСОДИЙ ҚАРАШЛАРИ\nXIX асрнинг ўзбек шеърияти ривожига муносиб ҳисса қўшган забардаст шоири, таржимон ва тарихчиси Муҳаммадризо Эрниёзбек ўғли Огаҳийдир. У 1809 йил Хоразмнинг Хива шаҳрида мироб оиласида таваллуд топиб, ўша ердаги мадрасаларда таҳсил олиш билан бирга араб, форс ва турк тилларини пухта эгаллаган.\nОгаҳий ўз даврининг машҳур шоир ва олимларининг машваратларида, адабий-бадиий кечаларида иштирок этиб ўз дунёқарашини бойитиб борди. Унинг ҳаёти ва ижодида амакиси ва устози бўлган Муниснинг алоҳида ўрни бор. Шунингдек, Огаҳий ижодининг юксалишида Шарқнинг мумтоз асарлари, айниқса Алишер Навоий шеърияти муҳим рол ўйнаган. Бироқ, биз фикр юритмоқчи бўлган жиҳати бу Огаҳий ва унинг ижод маҳсулларидаги бой иқтисодий дунёқарашга бағишланади. Огаҳий 1829 йил амакиси Мунис вафотидан сўнг ўша даврдаги Хива хони Оллоқулихон таклифига асосан мироб лавозимига тайинланади. Чунки хонлик даврларида сув ва ундан самарали фойдаланиш масаласи давлат сиёсати даражасида жуда катта аҳамиятга эга ҳисобланар эди. Шу даврдан эътиборан Огаҳий халқнинг ғам-ташвиши билан яшаб, сарой ишлари билан шуғуллана бошлади.\nОгаҳийнинг иқтисодий дунёқарашига назар ташлар эканмиз, у давлат амалдори ҳокимиятни бошқаришда бир қанча сифатларга эга бўлиши лозимлигини уқтиради. Хусусан, подшоҳ қўли очиқ химматли, амри-шижоатли, адолатли бошқарув қарорларини чиқарувчи, саҳоватли, соф ниятли, маданиятли ва халқпарвар бўлмоғликларини зикр этади. Унинг фикрича, шундай фазилатларга эга ҳукмдор бўлса, ўша юртнинг равнақи ва халқининг фаровонлиги юксалади.\nОгаҳий дунёқарашида давлатни бошқариш масаласи ҳам ўзига хос ўринга эга бўлиб, подшоҳ, яъни раҳбар шариат аҳкомларига қаттиқ амал қилмоғлиги лозимлиги, атрофдаги турли фитна гапларга қулоқ солмаслиги, ғийбат ва ғафлатдан, молпарастлик, зулм-разолатдан узоқ бўлишлиги уқтирилади.\nОгахий ижодига мансуб “Риёз-уд-давла” (Салтанат боғлари, 1844), “Зубдат ут-таворих” (“Тарихлар қаймоғи”, 1845-1846), “Жомеъ ул-воқеоти Султоний” (“Султонлик воқеаларини жамловчи”, 1857), “Гулшани давлат” (“Давлат гулшани”, 1865), “Шоҳиди иқбол” (“Иқбол гувоҳи”, 1872) ва бошқа қатор тарихий асарларида Оллоқулихон (1825-1842), Рахимқулихон (1843-1846), Муҳаммад Аминхон (1846-1855), Сайид Мухаммадхон (1856-1864), Муҳаммад Рахим II (1864-1910) хукмронлиги даврларида Хоразмда яшаган ўзбек, қорақалпоқ, туркман ва қозоқ халқларининг ижтимоий-иқтисодий, маданий ҳаёти ҳамда Хива хонлигининг бошқа хонликлар билан иқтисодий муносабатлари хронологик тарзда бой тарихий образларда ёритиб берилган.\nЭътиборимизни тортган жиҳати шундаки, Огаҳийнинг юксак инсонпарварлик руҳи билан суғорилган ғояларига хон ва шоир Ферузнинг сиёсий-маърифий тарбияси таъсири катта бўлган. Шунинг натижаси ва нишонаси сифатида Огаҳий Ферузга бағишлаб “Қасидаи насиҳат” асарини ёзади. Айнан ушбу асарда муаллиф, давлат ва салтанатни идора этиш йўл-йўриқларини кўрсатиб, халқни адолат мезонларига таяниб бошқариш, подшоҳда мужассам бўлиши лозим бўлган фазилатларни кўрсатиб ўтади. Бу борада юқорида фикримизни баён этдик.\nОгаҳий мироб лавозимида ишлаш асносида халқнинг энг оғриқлиқли нуқтадаги дардларини ва муаммоларини англаб, хонга ўз таклифларини баён қилиб борган. У ерларни суғоришда миробликни ота касб сифатида ардоқлаб, суғориш ишларини тартиб асосида юқоридан қуйига навбат билан амалга оширишни йўлга қўйди. Чунки халқнинг эътирози ва норозиликлари кўп томондан сувни нотўғри тақсимлашдан келиб чиқар ва буни ҳал этиш учун Огаҳий адолатли мехазмни ишлаб чиқди. Унинг таъбирида “Отанг мироб бўлса ҳам еринг сув бошида бўлсин” ёки “Ўн қўшчига бир бошчи” деган халқимизнинг ҳикматли мақоллари устувор бўлган.\nМухтасар хулоса ўрнида шуни айтиш жоизки, Огаҳий дунёқарашида назм ва наср билан йўғрилган асарларнинг ўзига хос жозибадорлиги хали-ҳануз ўз аҳамиятини сақлагани ҳолда унда илгари сурилган иқтисодий ғоялар ҳам биз учун аҳамиятли ва ибратлидир.\nТДАУ Андижон филиали доценти.


МУСУЛМОН ХУЛҚИ БИЛАН ГЎЗАЛ\nМаълумки, Аллоҳ таоло инсонларнинг суратини гўзал шаклда яратиб қўйган. Бу гўзаллик инсонни Аллоҳ таоло яратган бошқа маҳлуқотларига қиёслаганда яққол намоён бўлади, агар инсон ўз сийратини ҳам, хулқини ҳам гўзал қилса, ҳақиқий комил инсон бўлади. Инсон илмга қанча муҳтож бўлса, гўзал хулққа ҳам шунча муҳтождир. Зеро, илм ва гўзал хулқ инсонни камолотга етказувчи икки қанотдир. Ахлоқи комил, бир-бирига меҳрибон ва аҳил жамият бахтли ва фаровон жамиятдир.\nМуқаддас динимизнинг ҳаётбахш ва ўлмас қадриятлари мана ўн беш асрдирки, ҳамон бутун башарият назарида ҳурмат ва эътиборга сазовор бўлиб келмоқда. Албатта, бу биринчи навбатда, биз мусулмонларни ўз динимизга бўлган муҳаббатимизни янада зиёда бўлишига сабаб бўлса, иккинчидан, унинг таълимотларига чин ихлос билан амал қилмоқликка ундайди.\nДарҳақиқат, Ислом дини инсониятни гўзал хулқу одобга чорлаш, уларни чин инсоний фазилатлар эгаси қилиб тарбиялаш учун нозил қилинган бўлиб, унинг таълимоти инсоният ҳаётининг барча жабҳаларини қамраб олгандир. Аллоҳ таоло ўзининг энг сўнги ва комил динини мукаммал ахлоқи ҳамда соҳиби бўлмиш сарвари олам Муҳаммад саллаллоҳу алайҳи васалламга нозил қилиши ҳам бежиз эмас, албатта. Зеро, Муҳаммад саллаллоҳу алайҳи васаллам динимизнинг ҳар бир замон ва маконга муносиб бўлган, шунингдек, ҳар бир шахснинг иқтидорига қараб таклиф қилинган кўрсатмаларини биз умматлари учун ўзларининг ҳаётларига тадбиқ қилиб кўрсатиб бердилар.\nМуқаддас динимиз хушхулқликка ва тотувликка раҳна солувчи иккиюзламачилик, манманлик, ғийбат, ҳасад ва хиёнат каби иллатларни харом қилган. Хусни-хулқлик ва тотувликка хос ҳамма хислатларни тарғиб этади ва уларни ибодат санайди. Меҳр-шафқат, самимий муносабатлар хусни-хулқлик ва тотувликка етказувчи хислатлардир. Барчага меҳр-шафқат кўрсатиш, самимий муносабатда бўлиш суннатдир. Муҳаммад саллаллоҳу алайҳи васалламнинг ҳаётлари ҳар бир мўмин-мусулмон учун улкан тарбия мактабидир. У зоти шарифнинг ҳаёт йўлларини қунт билан ўрганиб чиққан ҳар бир инсон албатта, бунга амин бўлмай иложи йўқ. Шунинг учун ҳам Аллоҳ таоло Қуръони каримда: “(Эй, имон келтирганлар!) Сизлар учун – Аллоҳ ва охират кунидан умидвор бўлган ҳамда Аллоҳни кўп ёд қилган кишилар учун Аллоҳнинг пайғамбарида гўзал намуна бордир”. –деб, Муҳаммад саллаллоҳу алайҳи васалламни барча мўмин-мусулмонларга намуна бўлишга энг лойиқ зот эканликларини баён қилган. Юқорида зикр қилиб ўтганимиздек, муқаддас динимиз кўрсатмалари асосан, инсониятни гўзал ахлоқли бўлишга, бандага Аллоҳ таолонинг олдидаги ҳамда жамият олдидаги бурчу вазифаларини гўзал суратда адо этишга, инсонлар ўртасидаги муносабатларни самимий ва беғараз амалга оширишга тарғиб қилади. Албатта, Пайғамбаримиз Муҳаммад саллаллоҳу алайҳи васаллам буларнинг барчасида мўмин-мусулмонларга ўрнак кўрсатганлар.\nПайғамбаримиз Муҳаммад саллаллоҳу алайҳи васаллам бундай деб марҳамат қилганлар: «Менга фарзларни адо этиш буюрилгани каби, инсонларга хушмуомалада бўлиш ҳам буюрилди. Инсонларга хушмуомалада бўлиш садақадир» деганлар. Пайғамбаримиз Муҳаммад саллаллоҳу алайҳи васаллам оилалари билан хушмуомалада бўлар, уй юмушлари билан ҳам шуғулланар эдилар. Оиша розияллоҳу анҳодан: “Расулуллоҳ саллаллоҳу алайҳи васаллам оила аҳллари билан ёлғиз қолганларида ўзларини қандай тутардилар” – деб сўрашганда, у киши: “Жуда мулойим муомала қилар, кулиб, табассум билан боқар эдилар. Шунингдек, оила аҳллари хизматида бўлар эдилар. Кўриниб турибдики, сарвари коинот пайғамбар бўлишларига қарамай оилага нисбатан зиммаларидаги бурчларини бекаму кўст адо этганлар. Уларнинг рўзғор юмушларига кўмаклашар, имкониятлари даражасида аҳли аёлларини нафақа билан таъминлар эдилар.\nБаъзи бир оила раҳбарлари эса, иш ва тирикчиликни баҳона қилиб ёки тарки дунёчиликка берилиб оиласи, бола-чақасини нафақа билан таъминлаш, фарзандларининг таълим-тарбияси билан шуғулланишни унутиб қўймоқдалар. Албатта, бу мусулмончиликка тўғри келмайди. Пайғамбаримиз саллаллоҳу алайҳи васаллам: “Ҳар бир ҳақ эгасининг ҳаққини адо этинг” – деганлар. Шундай экан, аҳли аёл ва фарзандларимиз нафақаси ва таълим тарбияси билан шуғулланишни ҳам унутмайлик.\nИслом дини гўзал ахлоқлар динидир. Жамиятимиз олдида комил инсон тарбиясидек муҳим вазифа турган ҳозирги кунда “замонавий демократия эркинликлари” ниқоби остида “оломонча маданият” деб номланган ахлоқий бузуқликни тарғиб қилувчи, миллий-маънавий маданиятимизнинг ўқ томирига ҳалокатли зарба беришни ўзининг олий мақсади қилиб олган иллатнинг шиддат билан кириб келаётгани кишини даҳшатга солади. Ҳеч қайси самовий дин инсониятга раво кўрмайдиган ахлоқсизликларни ўзида мужассам этган бу офат, айниқса, ёшлар онгини исканжасига олиш учун турли воситаларни – беҳаё сериаллар, мультфильмлар, интернет тармоғидаги зўравонлик ва ҳаёсизликни тарғиб этувчи фильмлар, суратлар, мақолалар ва шу кабиларни ишга солмоқда. Зеро, ахлоқсизлик дин ва миллатларнинг аёвсиз душмани бўлиб, комил инсон тарбиясига қарши қаратилган ёвуз кучдир.\nАслида, мусулмон кишида “оммавий маданият”нинг бузғунчи ғоя ва мафкураларига қарши кучли иммунитет бўлмоғи шарт. Бу - гўзал ахлоқдир.\nДинимизда одоб-ахлоқнинг аҳамияти нечоғли буюклигини юқоридаги ҳадис ҳам кўрсатиб беради. Уни яна бир марта эсга оламиз: “Мен аслида олийжаноб хулқларни камолига етказиш учун юборилганман”. Шундай услуб билан Набий алайҳиссалом ахлоқ-одобнинг нақадар муҳимлигини баён қилиб берганлар.\nВаҳоланки, ахлоқ Набий алайҳиссаломнинг пайғамбар қилиб юборилишларидаги энг бирламчи ва энг муҳим нарса бўлмаслиги ҳам мумкин. Зеро, эътиқод, якка Аллоҳга ибодат қилиш каби нарсалар бундан муҳимроқ эканлиги шубҳасиз. Аммо бу ҳадисда олий хулқлар ҳамма нарсадан муқаддам қўйилди. “Нима учун?” деган савол туғилиши табиий. Жавоб шуки, ахлоқ кишининг энг кўп кўриниб турадиган, биринчи бўлиб кўзга ташланадиган жиҳати ҳисобланади.\nОдамлар бирор кишига баҳо берсалар, биринчи бўлиб унинг ахлоқи ва ўзини тутишига қараб ҳукм чиқарадилар. Улар қайсидир шахснинг ақидасини кўрмайдилар. Чунки унинг ўрни қалб бўлади. Ёки ҳамма ибодатларини ҳам кўравермайдилар. Лекин унинг ахлоқ-одобини кўрадилар. Бинобарин, кишининг дину диёнати борасида унинг муомаласи ва хулқу одобига қараб хулоса чиқарадилар. Шу сабаб ҳам динимизда ахлоқнинг ўрни беқиёс.\nЗеро, Исломдан узоқ бўлганлар динимизга мусулмонларнинг сўзлари ва даъволарига қараб эмас, балки уларнинг ахлоқи орқали баҳо берадилар. Тарих гувоҳлик берадики, Индонезия, Малайзия каби мамлакатларнинг аҳолиси Исломни даъватчилар фасоҳати ёки ғозийлар кучи билан эмас, балки мусулмон ўлкаларидан борган савдогарларнинг ахлоқ-одоблари сабабли қабул қилганлар.\nЧунки мусулмон тижоратчилар олди-бердида ростгўйлик, омонатдорлик, олийжаноблик ва бағрикенглик каби гўзал хулқлар билан муомала юритардилар. Бу эса ўз навбатида ерлик аҳолида мусулмонларга нисбатан ва табиийки, улар орқали Исломга нисбатан илиқ таассурот уйғотган.\nОиша онамиз розияллоҳу анҳо яна: “Ҳусни хулқда Пайғамбармиз Муҳаммад (сав)дан ўтадиган ҳеч ким бўлмаган, зеро у зот қачон бирор кимса чақирганда доимо лаббай деб жавоб берар эдилар” – деганлар. Ушбу ҳадисдан Пайғамбаримиз саллаллоҳу алайҳи васалламнинг ҳушхулқликлари, У Зотга мурожаат қилган кимсага нисбатан ҳушмуомалада бўлишларини кўриш мумкин. Кўришганда саломлашиш, чақирганда лаббай дейиш, хайрлашганда эса, омонлик тилаш биз мўмин-мусулмонлар учун одатга айланмоғи керак. Зеро, инсонлар ўртасидаги меҳр-оқибат, аҳил ва иноқликнинг зиёда бўлиши биринчи навбатда, хушмуомала ва ширин суҳанликка боғлиқдир.\nДемак, инсонларга чиройли хулқ билан муомалада бўлиш — бу одамийлик зийнати экан. Шу хусусда Ҳазрати Пайғамбаримиз саллаллоҳу алайҳи васалламдан: “Амалларнинг қай бири афзалроқ?” деб сўралганда, ул зот: “Чиройли хулқ”, дедилар. Инсоннинг хулқи чиройли бўлиши учун аввало, унинг қалби пок бўлиши лозим. Чунки, қалб инсон жасадининг подшоҳи, қолган аъзолар унга тобеъдир. Агар қалб пок бўлса, қолган аъзолар ҳам унга эргашади, агар у нопок бўлса, барча аъзолардан нопок амаллар содир бўлади. Шундай экан, Аллоҳ таолонинг ризосини истаган, дунё ва охиратининг фаровонлигини хоҳлаган ҳар бир мўмин-мусулмон киши Пайғамбармиз Муҳаммад саллаллоҳу алайҳи васалламни ўзи учун ибрат қилиб олмоғи лозим. Ҳикмат ва илм соҳиби бўлган аждодларимиз услублари, ҳаётий тажрибалари ҳам шуни исботлаган. Уларни буюк қилган нарса гўзал хулқлари ва тўғри тарбиялари эди. Биз ҳам уларнинг авлодлари ўлароқ уларнинг изларидан боришимиз бизнинг бурчимиз ҳамда фахримиздир.\nГўзал хулқни аввало ўзимиздан бошлашимиз, сўнгра яқинларимиз, атрофимиздагиларга сингдиришимиз, фарзандларимизни одоб-ахлоқ асосида тарбия қилмоғимиз лозим. Зеро, мусулмон хулқи билан гўзалдир.\nКиритилган вақти: 12/10/2016 00:00; Кўрилганлиги: 2619\nМатериал манзили: https://sammuslim.uz/articles/musulmon-xulqi-bilan-gozal\nЧоп этилган вақт: 25/09/2021 10:30


ЭНГ УЛУҒ, ЭНГ АЗИЗ БАЙРАМ ШУКУҲИ ДИЛЛАРГА ҚУВОНЧ УЛАШДИ - «Ўзбекконцерт» давлат муассасаси\nЭНГ УЛУҒ, ЭНГ АЗИЗ БАЙРАМ ШУКУҲИ ДИЛЛАРГА ҚУВОНЧ УЛАШДИ\nЎзбекистон Республикаси давлат мустақиллигининг 28 йиллиги Андижон вилоятида ҳам кенг нишонланди. Вилоятнинг бош майдонида бўлиб ўтган тантаналар учун бу гал ҳам жуда катта тайёргарлик кўрилди. Байрам дастурига пойтахтдан ташриф буюрган санъаткорлар ўзгача файз киритдилар.\nСанъат аҳли томонидан ватанпарварлик, садоқат ва мардлик каби қатор мавзуларда куйланган қўшиқлар тантана иштирокчилари қалбига бир олам қувонч улашди. Шунингдек, дастурда намойиш этилган театрлаштирилган саҳна кўринишлари ва ижро этилган жозибадор рақслар энг улуғ, энг азиз байрамни янада кўтаринки руҳда ўтишини таъминлади.


«Малика»даги дўконлар ишламаяпти – нима гап ўзи? - Terabayt.Uz\nЎзбекистонда электротехника жиҳозлари савдоси билан шуғулланувчи дўконлар кўп. Аммо уларнинг энг машҳури ва кенг ассортиментлиси пойтахтимиздаги «Флешка» техномаркази – халқ тили билан айтганда «Малика» бозоридир.\nЎҚИНГ: "Малика"дан iPhone X ўрнига олиш мумкин бўлган 5 та арзон смартфон\nХабарларга кўра, бугун – 2018 йилнинг 14 ноябрида ушбу савдо мажмуасидаги дўконлар ишламаяпти. Telegram’даги @davletovuz каналининг ёзишича, «"Малика" савдо мажмуасида ҳужжатсиз электроника воситаларини олиб қўйишаяпти экан. Мажмуа бугун ёпиқ эмиш».\nЧиндан ҳам бугун мазкур техномарказдаги аксарият дўконлар ҳозир фаолиятини тўхтатиб турибди. Бу борада ҳозирча бирор расмий хабар берилмаган. Суриштирувлар натижасида аниқланишича, у ерда Давлат солиқ қўмитаси ходимлари текширув ўтказишмоқда.\nШу боис ўқувчиларимизга тавсия: агарда бугун харид учун «Малика» бозорига боришни режалаштирган бўлсангиз, шошмай турганингиз маъқул – овора бўлганингиз қолади.\nБу борадаги янгиликларни Terabayt.uz билан бирга кузатишда давом этинг! Шунингдек, эслатиб ўтамиз: Terashop.uz интернет-дўконимиз ўз фаолиятини юритмоқда. Бу ердан сиз турли электротехника жиҳозларини онлайн усулда харид қилишингиз мумкин.\nТЎЛДИРИШ: Ушбу масала бўйича Ўзбекистон Республикаси Давлат солиқ қўмитаси расмий изоҳ бергани ҳақида мана бу хабаримизни ўқишингиз мумкин.\n#нархлар #онлайн харид #хабарлар


Акушерлик ва гинекология марказига янги директор ва бош шифокор тайинланди | Qalampir.uz\nАкушерлик ва гинекология марказига янги директор ва бош шифокор тайинланди\nЖамият\t16 Октябрь 10:57 6545\nУнга кўра, Наталья Суратовна Нодирхонова марказ директори этиб тайинланди. У 1969 йилда Бухоро вилоятида туғилган. Самарқанд давлат тиббиёт институтини тамомлаган. Кўп йиллар Бухоро вилоятидаги бир қанча тиббиёт муассасаларида гинекология соҳасида, жумладан, Бухоро вилоят перинатал маркази директори лавозимида ҳам фаолият юритган. II даражали “Соғлом авлод учун” ордени соҳибаси.\nРеспублика ихтисослаштирилган акушерлик ва гинекология илмий-амалий тиббиёт марказининг даволаш ишлари бўйича ўринбосари – бош шифокор лавозимига эса Аминжон Бахтиёрович Сапаров тайинланди. У 1983 йилда Самарқанд вилоятида туғилган. Тошкент давлат тиббиёт институтини тамомлаган, акушер-гинекология соҳасида ишлаш баробарида илмий фаолият ҳам олиб борган. Шунингдек, Россия Федерациясининг И.И.Мечников номидаги Шимолий-ғарбий давлат тиббиёт университетининг аспирантурасини тамомлаган. 2018 йилдан буён марказнинг бош шифокори ўринбосари лавозимида ишлаб келган.\n04 Декабрь 18:19 47335\n05 Декабрь 13:16 29583\n04 Декабрь 12:42 19239\n03 Декабрь 15:38 17296\n05 Декабрь 20:25 15248


Токио-2020: Ўзбекистон Олимпиаданинг ўн иккинчи кунини медалсиз якунлади – Газета.uz\nТокиода бўлиб ўтаётган Олимпия ўйинларининг ўн иккинчи кунида ўзбекистонлик спортчилар енгил атлетика, каноэда эшкак эшиш, бокс ҳамда эркин кураш беллашувларида қатнашишди. Мусобақанинг навбатдаги кунини Ўзбекистон медалсиз якунлади. Шундай бўлса-да, боксчи Баҳодир Жалолов Олимпиада финалига чиқди ва олтин медал учун курашни давом эттиради.\nLotinchada 4 август 2021, 20:08 Спорт\nЕнгил атлетика. Токио-2020 Олимпия ўйинлари доирасида аёллар ўртасидаги кўп кураш баҳсларида бугун 4 дастурда беллашувлар бўлиб ўтди.\nУшбу йўналишда Екатерина Воронина Ўзбекистон шарафини ҳимоя қилди. Бугунги дастурлар давомида у 100 метрга тўсиқлар оша югуриш ва 200 метрга югуриш дастурларида ўз шахсий рекордини янгилашга муваффақ бўлди.\nҚуйида Воронинанинг бугунги дастурларда қайд этган натижаси ва тўплаган очколарини ҳавола этамиз:\nЯдро улоқтириш: 13.76 метр (778 очко):\nҲозирда Воронина 3588 очко билан 20-ўринда турибди. Маълумот учун, Воронина эртага ҳам беллашувларни давом эттиради.\nКаноэда эшкак эшиш. Ўзбекистонлик каноэчи қизлар Дилноза Раҳматова ҳамда Нилуфар Зокирова Токио-2020 Олимпия ўйинларидаги иштирокларини 200 метр яккалик баҳсларида саралаш босқичидан бошлашди.\nНилуфар Зокирова. Фото: МОҚ ахборот хизмати\nБиринчи гуруҳда стартга чиққан Зокирова 49.686 сония натижа билан ўз гуруҳида 6-натижани қайд этди. 4-саралаш гуруҳида иштирок этган Раҳматова 47.716 сонияда маррага етиб келди ва бешинчи натижани қайд этди. Ушбу натижалар уларга чорак финал баҳсларида қатнашишга имконият берди.\nДилноза Раҳматова. Фото: МОҚ ахборот хизмати\n200 метр масофага кечган чорак финал беллашувида дастлаб Нилуфар Зокирова стартга чиқди. У ўз гуруҳида 48.995 сония натижа билан олтинчи бўлиб маррага етиб келди ва ярим финал йўлланмасидан қуруқ қолди. Иккинчи гуруҳда Дилноза Раҳматова 46.645 сония кўрсатди. Аммо бу натижа иккинчи ўринни қўлга киритган россиялик спортчидан 0.008 сония пастроқ натижа бўлди ва Раҳматова ҳам ярим финалга йўл ололмади. Регламентга кўра, чорак финалда ўз гуруҳларидан энг яхши натижа қайд этган икки нафардан спортчи кейинги даврада иштирок этади.\nЭркин кураш. Ўзбекистонлик эркин курашчилар ҳам Токио-2020 дастуридаги иштирокини бошлашди. Улар орасида дастлаб Жавраил Шапиев 86 кг вазн тоифасида гиламга чиқди.\nЖавраил Шапиев (кўк кийим). Фото: МОҚ ахборот хизмати\nРақиб Рио-2016 Олимпиадаси ва икки карра жаҳон чемпиони эронлик Ҳасан Яздани бўлди. Яздани якунда ғалаба қозониб, кейинги даврага йўл олди. Рақиби финалгача етиб борганлиги учун Шапиев бронза медаллари учун курашни давом эттирадиган бўлди.\nТокио-2020 Олимпия ўйинлари доирасида Ғуломжон Абдуллаев (57 кг) ўзбекистонлик эркин курашчиларнинг илк ғалабасига муаллифлик қилди. Абдуллаев дастлабки даврада хитойлик полвонни мағлуб этди.\nМингху Лиуга қарши кечган қизиқарли курашда Абдуллаев ғалабани ўз фойдасига ҳал қилди ва чорак финалга йўл олди.\nҒуломжон Абдуллаев (қизил кийим). Фото: МОҚ ахборот хизмати\nҒуломжон Абдуллаев чорак финал баҳсини сўнгги 2 жаҳон чемпионатининг ғолиби россиялик Заур Угуевга қарши ўтказди. Абдуллаев 6:4 ҳисобида олдинда бораётган пайт баҳс якунланишига бир неча сониялар қолганда Угуев 2 балл ишлаб олиб, ғалабани ўз фойдасига ҳал қилиб кетди. Абдуллаевнинг рақиби Угуев ҳам финалгача етиб борди ва унда ҳам бронза медаллари учун курашни давом эттириш имконият мавжуд.\nҒуломжон Абдуллаев (57 кг) ва Жавраил Шапиев (86 кг) эртага ронза медали учун курашни давом эттиришади.\nЭнди ўзбекистонлик курашчилар дастлаб ўтиш босқичидаги рақибларини мағлуб этиши керак. Демак, эртага уларнинг ўтиш босқичидаги ва уни муваффақиятли якунлаган тақдирларида бронза медали учун курашадиган рақиблари қуйидагича:\n57 кг: Ғуломжон Абдуллаев / Томас Гилман (АҚШ) — Ризо Атри (Эрон);\n86 кг: Жавраил Шапиев / Стефан Рейхмус (Швейцария) — Артур Найфонов (РОҚ).\nШунингдек, эртага 74 кг вазн тоифасида Бекзод Абдураҳмонов ҳам ўз иштирокини бошлайди. Унга биринчи даврада Пуэрто-Рико вакили Франклин Гомес рақиблик қилади.\nБокс. Супер оғир вазн тоифасида Олимпиада олтин медали учун жанг қилаётган Баҳодир Жалолов ярим финал баҳсида британиялик Фрейзер Кларкка қарши рингга чиқди. Жангда Жалолов ўзининг кучли зарбалари билан рақибини ожиз қолдирди. 3-раунд ўтиб бораётган бир вақтда рақибнинг жароҳати сабаб беллашув тўхтатилди. Ўша вақтгача ҳисобланган очколар сони бўйича Жалолов яққол устунлик қилди ва Олимпиада финалига йўл олди.\nБаҳодир Жалолов (қизил кийим). Фото: МОҚ ахборот хизмати\nОлтин медаль учун кечадиган баҳсда унга АҚШ вакили Ричард Торрес рақиблик қилади. Торрес ярим финалда қозоғичтонлик Қашибек Кўнкабаевни мағлуб этди. Финал баҳси 8 август куни Тошкент вақти билан 11:15 да бошланади.\nМаълумот учун, Баҳодир Жалолов Ричард Торрес билан 2019 йилги Жаҳон чемпионатида юзма-юз келиб, уни нокаутга учратган.\nХабар эълон қилинган вақтда Ўзбекистон иккита олтин ва битта бронза медали билан мусобақа жадвалининг 28-поғонасини эгаллаб турибди.


Ички Ишлар вазирига: Менинг Латвияда қаср тугул, катагим ҳам йўқ… | Langar Ota\nКуролов масаласида ёзган маколаларим жавобсиз колгани баробарида, менинг Узбекистонга боришим учун федераль кидирувдан олдиртиришларингизни сураб ёзган илтимосномаларим хам жавобсиз колмокда. Формулировкаси, ИИВ терговидан кочганлиги учун деб ёзилган кидирув сабаби ва мохиятини, кайси айблар менга куйилганлиги ва кайси терговчингиз чакирганида бормаган эканлигим ва менга карши тухматлар уюштирган терговчиларингиз бугунги кунларгача хам жазоланмасдан колиб келиши ва охир окибат нима сабабдан хаммаларингиз очикча ва одилона олиб борилсин деган талабимдан кочасизлар.\nИталиянинг “РОВЕРОЙ ЛИМИТЕД” ФИРМАСИ рахбари Анета Чернишова хоним 2003 йилнинг 29 июнида Москва шахрининг “ЭКСПО КАМЕНЬ” виставкасида Куролов Муродулло ва Бекмирзаев Бурхонларга мени жазолатиш учун 20 минг АКШ доллари берганлигини мен 10 йилдан ошик ёзиб келмокдаман. Ва ушбу сумма пул битта гурухга ошиб тошиб кетиб бугунги кунгача уз кучини йукотмаётганлиги сабабларини жуда билгим келади.\nЗеро бу гап бутун Мустакил юртимиз объруси тугрисидадур. Сиз бошлик идоранинг айрим мансабдор шахслари пайтавасига тушган гулгула, кимлар томонидан химояланиб келинмокда.\nСиздан Президентимиз ва халкимиз, Парламент ва Хукумат ишониб топширган вазифадан тугри фойдаланиб ушбу масалага ойдинлик киритишингизни илтимос килиб сурайман.\nМенинг бирдан бир орзуйим – Лангарни кайта тиклаш ва давлатимиз манфаатларига хизмат килиш. Менинг Латвияда каср тугул катагим хам йук, Ёки узга юртларда бизнесим хам, ёки туплаган бойлигим хам йук.\nМенда факат Ватанимга булган чексиз мухаббат ва садокат, халкимиз ва жамиятимизга хизмат килиш туйгуси бор, халос.Бош Прокурор Рашитжон Кодировнинг Куролов Муродулло, Буритош Мустафоев ва Бурхон Бекмирзаевлар билан хамтовок ва бизнес бирликлари хакида эшитганман.\nВакт олий хакам. вакт утмокда аммо жавоб кечикмокда. Э, борингки, мени топдингизлар, йук хам килдингизлар дейлик, хуш нима узгаради? Менинг умримни сизларнинг умрингизга кушиб бермайди! Ёким булмаса, Лангар тикланиб колмайди!\nАйрим ходимларингиз олган пулларини окламокчи булиб ” ЧЕСТЬ МУНДИРА” ВАЪДАДАН КАЙТГАН НОМАРД ДЕБ УЙЛАШАЁТГАН БУЛИШСА КАЙТАРИНГ! МЕН ТУFРИ ХУЛОСА ЧИКАРИШИМ УЧУН СИЗНИНГ ЖАВОБИНГИЗ УТА МУХИМ, МЕНИ БИРИНЧИ УРИНДА ХАЛКИМИЗНИНГ ТАКДИРИ КИЗИКТИРАДИ, ЭРТАНГИ КУНИМИЗ ЁРУF БУЛАДИМИ ЁКИ ЁРИҚ БУЛАДИМИ.\nИЛГАРИ ЁЗГАНИМДЕК МЕНГА ЛАНГАРНИНГ ХАВОСИ, БУЛОКЛАРИ СУВЛАРИ ВА ТОFИДАГИ ТОШЛАРИНИ КОЛДИРИШСИН. ХАЛКИ ЭСА БИРИНЧИ УРИНДА!\nКАЙТАДАН ОБОД КИЛИБ, ХАЛКИНИ ИШ БИЛАН ТАЪМИНЛАЙ ОЛАР ЭДИМ. МУСТАФОЕВЧИЛАРМИЗ ДЕГАНЛАР ОХУРДАН БОШЛАРИНИ БИР КУТАРИШСИН, АТРОФ ЧУЛУ-БИЁБОН БУЛГАН, ЭНДИ БОFУ-БУСТОН КИЛИШ ДАВРИ КЕЛДИ, БУЛАРНИ СИЗ ИНСОФГА ЧАКИРИНГ, ИНСОНГАРЧИЛИГИ КОЛГАНЛАРИ БУЛСА.\nКИМНИНГКИ МЕНИНГ УШБУ ЁЗГАНЛАРИМДАН ЖАХЛИ ЧИКИБ, ТАЖОВУЗГА БОШ КУШСА, ДЕМАК ХАЛКИМИЗНИНГ ДУШМАНИ, ПРЕЗИДЕНТИМИЗНИНГ СИЁСАТИГА ВА ОБЪРУ ЭЪТИБОРИГА FАНИМ ДЕБ КАБУЛ КИЛИНАДИ, БОШКАЧА БУЛИШИ ХАМ МУМКИН ЭМАС.


Урганч туманида – “Мингта кўчат” акцияси ўтказилди\nТоморқа даромад ва саломатлик манбаи\nПРЕЗИДЕНТ ИНҚИРОЗГА ҚАРШИ ЯНГИ ЧОРАЛАРНИ ТАСДИҚЛАДИ\nХайрли ишларни келгусида тизимли давом эттириш бўйича чора-тадбирлар белгилаб олинди\nОилавий тадбиркорликни ривожлантириш давлат дастурлари доирасида амалга оширилаётган ишлар\nРасмий муносабат Расмий муносабат\nОИЛА – ҚАДРИЯТЛАР БЕШИГИ\nтуман ҳокимлиги ахборот хизмати Туркманлар маҳалласида суриштирув ишларини олиб борди\nОбодонлаштириш ва кўкаламзорлаштириш бир-бири билан яқин тушунчалар. Экилган турфа кўчатлар нафақат атроф-муҳитни зарарли газ ва чанглардан тозалайди, балки меваси билан дастурхонларнинг тўкинлигини ҳам таъминлайди.\nБу каби ҳайрли ишларни ўзининг мақсадли вазифаси қилиб белгилаган Олий Мажлис Қонунчилик палатаси депутати, O’zLiDeP Фракцияси аъзоси Абдулла Рузметов ташаббуси билан Ободонлаштириш ва кўкаламзорлаштириш бир-бири билан яқин тушунчалар. Экилган турфа кўчатлар нафақат атроф-муҳитни зарарли газ ва чанглардан тозалайди, балки меваси билан дастурхонларнинг тўкинлигини ҳам таъминлайди.\nБу каби ҳайрли ишларни ўзининг мақсадли вазифаси қилиб белгилаган Олий Мажлис Қонунчилик палатаси депутати, O’zLiDeP Фракцияси аъзоси Абдулла Рузметов ташаббуси билан Урганч туманида янги лойиҳа – “Мингта кўчат” акцияси ўтказилди.\nДепутат ҳомийлигида Урганч туманидаги “Бободеҳқон”, “Боғдорчи”, “Кўҳна овул”, “Ҳамид Олимжон,” “Қипчоқ”, “Оқ олтин”, “Қайчили”, “Боқайли”, “Чандир”, “Қиёт”, “Шодлик”, “Мевазор” ҳамда “Бўстон” маҳаллаларидаги 100 нафарга яқин кам таъминланган хонадонларга 1000 дан ортиқ турли мевали дарахт кўчатлари, жумладан, 220 туп олма, 100 туп шафтоли, 150 туп нок, 150 туп қороли, 200 туп беҳи ҳамда 250 туп узум кўчатлари тарқатилди.\nМазкур ҳайрли ишга O’zLiDeP Хоразм вилоят Кенгаши ҳамда Хоразм вилоят Фермер, деҳқон хўжаликлари ва томарқа ер эгалари Кенгаши ходимлари ҳам ўзларининг муносиб ҳиссаларини қўшдилар.\n- Бизнинг маҳаллада ҳам депутатимиз кўмаги билан кўкаламзорлаштириш ишлари жадал бошлаб юборилди, – дейди Урганч туманидаги “Бободеҳқон” маҳалла фуқаролар йиғини раиси Улуғбек Жуманазаров. – Бир маҳалламизнинг 12 та хонадонига 4 тупдан ниҳол ўтказилишига кўмаклашилди. Насиб қилса, мазкур ниҳоллар униб, мева бериб шу хонадонларнинг дастурхони тўкинлигини таъминлаши билан бир қаторда уларнинг даромад манбаига ҳам айланади.\nУрганч туман ҳокимлиги ахборот хизмати.\nМарказий сайлов комиссияси: Ўзбекистонда сайл\nСардоба тумани 2-хонадон биринчилардан бўлиб\nПРЕЗИДЕНТ ИНҚИРОЗГА ҚАРШИ ЯНГИ ЧОРАЛАРНИ ТАСД\nХалқ депутатлари Урганч туман Кенгашининг 9-с\nХайрли ишларни келгусида тизимли давом эттири


"Навбаҳор"да маркетинг бўлими ишлайдими? » Lochinlar.UZ\nLochinlar.UZ » Тахлил » "Навбаҳор"да маркетинг бўлими ишлайдими?\nМуҳтарам Президентимизнинг ташаббуслари билан "Навбаҳор" анча замонавий ва кўркам ўйингоҳга эга бўлди. Янги ўйингоҳимиз Ўзбекистондаги йирик ўйингоҳлардан бири саналади. Йил бошида эса клуб ўз базасига эга бўлди. Бу албатта қувонарли ҳолат.\nЛекин, биз шундай яратилган шароитлардан унумли фойдалана оляпмизми? Мана ўйингоҳимиз юқорида айтиб ўтганимдек чиройли кўринишга келган. Шуниси ачинарлики, стадионда мухлислар учун ҳеч қандай шароитлар муҳайё қилинмаган. Мен аввал ҳам ушбу сайт орқали фикр билдириб ўтгандим. Янги табло билан эскиси ўртасида қандай фарқ бор? Эски табломиз ҳам жамоалар номи, учрашув ҳисоби ва ГОЛ деган ёзувни қайд этиб турарди. Янгиси ҳам эскисидан қолишаётгани йўқ! Наҳотки, шундай замонавий монитордан тўғри фойдалана олмасак-а?\nҲар ўйинда "Навбаҳор" қўшиғига ишланган клип катта экранда намойиш этилади. Бунга қарши эмасман, қўшиқ ва унга ишланган клип ҳақиқаттан ҳам ажойиб чиққан. Ҳеч йўқ танаффус пайтида мухлисларни зериктириб қўймаслик мақсадида мониторда "Навбаҳор"нинг аввалги учрашувлардаги голлари кўрсатиб борилса бўладику! Ҳозир интернет асри. Барча маълумотни топса бўлади. Ўйингоҳга келаётган мухлислар, узр қўпол қилиб айтганда "фотиҳа"га келаётгандек қовоқ солиб кириб, шундай чиқиб кетади. Футбол - бу байрамку! Нега бизда шундай-а? Стадионда фақат битта mp3 диск бўлса керак. Қачон қарама ҳар ўйинда бир хил қўшиқлар айланаверади. Бундай ранг-баранглик ҳам керакда. Шундай катта имкониятдан унумли фойдалана олмаяпмиз. Жамоа ғалаба қозонган кунлари фонтанлар ишга тушса-ю, мухлисларнинг баҳру-дили очилса!\nЛирик чекиниш учун узр сўрайман. Аслида мақола маркетинг мавзуси ҳақида эди. Шунчаки ичимдаги гаплар клавиатурани беихтиёр "шақиллатишим"га олиб келди. Нега бизда раҳбарлар маркетингга эътибор қаратишмайди. Маркетинг орқали қанча маблағ топиш мумкин. Хорижни мисол қилиш шарт эмас. Ўзимизда гранд жамоалар айнан маркетинг орқали клуб харажатини маълум қисмини қоплаб бормоқда. Наманганда ҳар йили мавсум аввалида маркетинга эътибор қаратилади, дейилади-ю амалда ҳеч нарса йўқ. Ҳурматли вилоят ҳокимимиз жамоага катта эътибор қаратиб, барча жабҳада клубга ёрдам қилиб келмоқдалар. Энди маркетинг соҳасига ҳам Хайрулло Ҳайитбоевич Бозоров кўмак беришлари керакми? Ҳокимимиз ғаллага қарасинларми, пахтагами ё "Навбаҳор"га? Шунчалик ҳам боқиманда бўламизми?\nНаманган текстил соҳасида нафақат Ўзбекистонда, балки бутун жаҳонда ўз ўрнига эга бўлиб бораётган бир пайтда клуб атрибуткаларини ҳеч қаердан топа олмайсиз! Қачонгача бошқа вилоятдан келиб бизга "Навбаҳор" деб ёзилган оддий футболкани сотиб кетишади? Нега шуларга эътибор қаратмаймиз? Қачонгача машинамизда "Реал", "Барселона", МЮ жамоаларининг атрибуткаларини ёпиштириб, осиб юрамиз? Мухлислар ҳар мавсум бошида пул йиғишиб, нимадир ўйлаб топишади. Мана жорий мавсумда Жаҳонгир Шарифий бошлиқ ишқибозларимиз пул йиғишиб, элликтача клуб байроғини Тошкентда (!!!) тайёрлаб келишди. Бундан зўр байроқларни Наманганда ҳам тайёрлаш мумкин. Фақат бунга қизиқиш ҳам, эътибор ҳам йўқ!\nМана ўйинга кириш чиптаси 10 минг сўм қилиб белгиланган. Бу сумма ҳақиқаттан ҳам қиммат. Айрим жамоаларда кўрсатаётган ўйинига қараб билет нархи ўзгариб боради. Мисол учун, Андижонда чипта нархи тушиб бормоқда. Тан олиш керак, стадионга 10 минг сўмга кириб ҳеч қандай ҳордиқ чиқара олмайсиз. Юқорида айтиб ўтганимдек ўйингоҳимизда шароитлар яратилмаган. Клуб атрибуткалари йўлга қўйилгач, билет нархини туширмасдан унга қўшимча қилиб футболками, шарфми қўшиб берилса нур устига аъло нур бўларди. Шунда бутун ўйингоҳ бир хил тусга кирарди.\nФарғонада JOMA деган спорт дўкони бор. У ерга кирсангиз "Нефтчи"нинг ҳар қандай сифатли футболкасини топишингиз мумкин. Наманганда эса бундай дўконлар йўқ. Стадион атрофига битта дўкон қилиш лозим. "Навбаҳор" деб ёзилган тўплар, футболкалар, шарфлар, ручка-дафтарлар чиқариб ташламасан-ми? Мана яқинда Наманганда "Odil Cup" мусобақаси бўлиб ўтди. Турнир якунида Одил Аҳмедов ёш футболчиларга "Пахтакор" ёзуви туширилган тўпларни совға қилди. Ўша пайт "Навбаҳор" тўплари бўлмайдими - уни Одил ўйинчиларга топширмайдими!\nБу борада ҳар қанча фикр билдирсак, шунча кам. Яқинда "Навбаҳор"га "Норин-Текс" раҳбари Даврон Каримов вице-президент этиб тайинланди. Айнан шу инсон клуб атрибуткаларини йўлга қўйишига ишонгим келмоқда. Ҳурматли Даврон Каримов, сиз қолган раҳбарларга ўхшаб бир-икки йилда клубдан кетишни ўйламай, катта режаларни олдингизга қўйиб ишни давом эттиринг! Шунда маркетингга ҳам эътибор қаратилади.\nПоп тумани, Ғурумсарой қишлоғи


Бугун Буш Обама билан учрашади\n04 декабр 2020, Тошкент вақти: 10:48\nИроқдаги вазият ва иқтисодий бўҳрон – Оқ уйнинг кетаётган ва келаётган раҳбарлари ўртасидаги сўзлашувларнинг асосий мавзуларидир.\nЖорж Буш сайловдан сўнг Барак Обамага ҳокимиятни қабул қилиб олишида ҳар қандай ёрдамга тайёр эканлигини бир неча бор таъкидлади.\nБугунги учрашувга Барак Обама турмуш ўртоғи Мишель билан келиши кутилмоқда.\nЎзининг анъанавий ҳафталик радиомурожаатида президент Буш: “Америкаликлар ўз президентидан ишларни бошқариб туришини кутади. Ва мен бу фахрий вазифани ваколатларим муддати якунига етгунича бажараман. Айни пайтда мен Америка халқига қўшилиб сайланган президент Барак Обамага муваффақиятлар тилайман”, - деди.\nДемократлар номидан қилган радиомурожаатида Барак Обама: “Бизнинг биргина президентимиз борлиги, ҳукуматимиз етакчиси президент Буш эканлигидан келиб чиқиб, мен шуни ишонтириб айтиб қўймоқчиманки, биз фақат 20 январдан бошлаб ишга киришамиз”, - деди.\nБарак Обама АҚШнинг янги президенти сифатида 2009 йилнинг 20 январида қасамёд келтиради.


“Ҳумо” бош мураббийи кечаги ўйин борасидаги фиклари билан ўртоқлашди / Olamsport.com\n11 дек 08:59\n“Ҳумо” бош мураббийи кечаги ўйин борасидаги фиклари билан ўртоқлашди\nТеглар : ХоккейҲумоЗвезда\nХабар берганимиздек, кеча оқшом “Ҳумо” жамоаси Олий хоккей лигаси доирасидаги учрашувда Москванинг “Звезда” клубини қабул қилганди.\nУчрашув давомида 0:2 ҳисобида ортда бораётган “Ҳумо” хоккейчилари серена чалингунига қадар мувозанатни тиклашга улгуришди - 2:2. Овертаймда ҳисоб ўзгармади. Буллитлар сериясида эса омад москваликларга кулиб боқди. Ушбу ғалаба эвазига “Звезда” турнир жадвалида 2-ўринга кўтарилиб олди.\nЭътиборлиси, жорий мавсумда “Ҳумо” хоккейчилари тўртинчи маротаба буллитлар сериясида мағлубият аламини тотиб кўришди. Ҳали бирор марта лотореялар баҳсида хоккейчиларимизга омад кулиб боқмади. Учрашувдан сўнг ўтказилган матбуот анжуманида “Ҳумо” бош мураббийи Евгений Попихин ўйин ҳақида ўз фиккини билдирди.\n- Биринчи периодда рақиб бизни ҳар томонлама мағлуб этди, - дея сўз бошлади "Ҳумо" устози. - Москваликлар тезкор ҳаракатлар эвазига хоккейчиларимиздан устунликка эришишди. Иккинчи бўлимда ўйин суръати тенглашди. Лекин барибир меҳмонлар бизга қараганда хавфли ва шу билан бирга қулай вазиятларни кўпроқ содир этишди. Айниқса, қарши ҳужумлар ўта хавфли чиқди. Учинчи периодда ташаббус биз томонга ўтди ва бунинг натижасида 2 та шайба киритиб, мувозанатни тикладик - 2:2. Овертаймда “Звезда”да иккита голга тортадиган хавфли вазият бўлди. Смирягин бизни қутқарди. Буллитлар сериясида тажрибали хоккейчилар масъулиятни зиммаларига олишлари керак эди. Воронин биринчи буллитни голга айлантирди. Смирягин зарбани қайтарди ва бу билан ғалабага умид уйғонганди. Афсуски, қолган хоккейчиларимиз ўз имкониятларидан фойдалана олмадилар. Буллитларни машқ қилишда давом этамиз. Кучли рақибга қарши баҳсда бир очкони қўлга киритдик. Айни паллада биз учун ҳар бир очко олтинга тенг!\n- Сўнгги дақиқа ўтиб бораётган тайм-аут олдинглар. Бу йигитларни қўшимча руҳлантириш учун қилинган қарормиди?\n- Статистика бўйича сўнгги 25 сонияда хатолар фоизи 70 фоизга етаркан. Яъни, шунча фоиз ҳолатда хато эвазига шайба ўтказиб юбориш ва бунинг оқибатида мағлубиятлар қайд этилар экан. Тайм-аут олишимиздан асосий мақсад ҳам шу эди.\n- Одатда кунора ўйнайдиган “Ҳумо” бу сафар бир неча кун кўпроқ дам олди. Қайсидир маънода хоккейчиларимиз ўйин ритмидан чиқиб кетишди. Балки, шу ҳолат ҳам бугунги ўйиига салбий томондан таъсир ўтказгандир?\n- Жароҳат, шамоллаш каби омиллар кўпроқ таъсир ўтказди, деган бўлардим. Икки ҳафта ўйнамаган Артём Воронин кетма-кет учта учрашувдан бери музда. Хитойга сафаримиз давомида Григоренко, Яценко ва Анисин шамоллаб қолишди. Температура натижасида бир ҳафта машғулотларда ҳам қатнаша олишмади. Агар бу каби омиллар бизни четлаб ўтганида, натижа бундан ҳам яхшироқ бўларди. Кучли рақибларга қарши ўйинлада энг муҳими характер кўрсата билиш. Бугун дарвозабонимиз ўйин қаҳрамони бўлди.\n- Биринчи периодда шайбани қабул қилиб олиш ва аксинча жамоадошига етказиб беришда хатоликларга йўл қўйди. Содда қилиб айтганда “браклар” кўп бўлди. Балки, бугун кучли рақибнинг салобати ва ҳаяжони босгандир?\n- Йўқ. Мен бундай фикрда эмасман. Ўйин деярли тенг суръатда ўтди. Ҳа, рақиб кучли ва бунга ҳеч қандай эътироз йўқ. Бошқа томондан “Звезда”га қарши кучли клублар билан ўйинлар ҳар турда ҳам бўлавермайди. “Звезда”, “СКА-Нева” каби кучли жамоаларнинг ёш хоккейчилари ҳам худди катталар сингари ҳаракат қилишади. Мен санаб ўтган жамоаларнинг ўйин услуби бошқаларникидан кескин фарқ қилади. Бизнинг аксарият хоккейчилар эса ўтган йили қуйи лигада ўйнашган эди. ВХЛ эса МХЛ эмас, умуман бошқа савия!


Футболда шим йиртиш модага айланяптими?\nКиритилган сана: 2017-07-07 14:14\nКлаудио Раньери пиццаси\nАлбатта, бу бир йил олдин “Лестер” чемпионликни нишонлаш мақсадидаги йўлни босиб ўтаётган пайтда модада эди. Раньерининг мазали пиццаси умри қисқа экан. Янги мавсумда чемпион жамоасининг кўзидаги олови кундан-кунга сўниб борди. Раньери нимаки қилмасин: таркибда ўзгартиришлар киритди, футболчиларни янги позицияга жойлади, ўйинчиларга дам берди, бироқ ҳаммаси бефойда. Қизиқ бир ҳолат рўй берди: январ ойида Раньери 2016 йилнинг энг яхши мураббийи деб эътироф этилди, феврал ойида эса 9 та ўйиндаги 7 та мағлубиятдан сўнг ҳайдалди.\nБарча “Лестер”нинг 2-дивизионга йўл олишини кутаётган эди. Италиялик мутахассиснинг ўрнини ёрдамчиси Крейг Шекспир эгаллади. Шекспир ўтган мавсумдаги чемпионлик схемасига қайтишга қарор қилди, жамоадаги муҳитни ҳам олдингидек аҳл қилишга муваффақ бўлди. Юқори ўринлар ҳақида гап бўлиши мумкин эмасди, бироқ “Лестер” хавфли зонадан чиққанлигининг ўзи катта гап бўлди.\nАнтонио Контенинг шими\nЎша Азарнинг “Арсенал”га урган голини нишонлаётган пайтда Конте шимини йиртиб олди. Бир томондан бунинг нимаси рамзий дейишингиз мумкин. Жавоб шундай! Биринчидан, айнан “Челси” “Арсенал”дан учралган 0:3 ҳисобидаги мағлубиятидан сўнг 3 та ҳимоячи схемасига ўтди. Иккинчидан, ўз эҳтирослари билан Конте нафақат шимини, балки


Президент Қашқадарёда пахтачиликда йўл қўйилган камчиликларни танқид қилди - Zamin.uz\n16:34 / 14.12.2018\n«Ижтимоий масалаларни ҳал қилиш учун аввало иқтисодиётни ривожлантириш керак. Шу боис 2019-2020 йилларда саноат, қишлоқ хўжалиги, хизмат кўрсатиш ва бошқа соҳаларда амалга ошириладиган 1 минг 200дан зиёд лойиҳа бўйича таклифлар ишлаб чиқилди», - деган Шавкат Мирзиёев.\nПахта ҳосили яхши бўлишида нав ҳам яхши бўлиши керак. Қашқадарё нави борми? Жаноб Рўзиев (Қашқадарё вилояти ҳокими Зафар Рўзиев - таҳр.) эса нав чатоқ чиқди дейди, сув йўқ дейди. Сув керагидан ортиқ бўлган.\nПрезидент видеоселектор орқали туманлардаги одамлар билан мулоқот қилиб, уларнинг таклиф ва истакларини бажариш бўйича мутасаддиларга топшириқлар берган. “Замин” янгиликларини “Инстаграм”да кузатиб боринг\nЯнгиликлар » Жамият » Президент Қашқадарёда пахтачиликда йўл қўйилган камчиликларни танқид қилди


24 май, 2019, 16:36\nЎзгартиравериб одамни безитиб юборган ПФЛ!!!\nCoca Cola Суперлигасининг 11-тури доирасидан жой олган “Локомотив” — “Сурхон” ҳамда “Бухоро” — “Пахтакор” учрашувлари режа бўйича 14 июнь куни бўлиб ўтиши керак эди. Мазкур ўйинлар санаси ўзгартирилди. Эндиликда “Локомотив” иштирокидаги беллашув 15 июнь санасида, “Пахтакор”нинг Бухородаги ўйини эса 16 июнда ўтказилади. Бу ҳақда ПФЛ матбуот хизмати хабар берди.\nTurkiya bn oyin yahshi. Lekin shimoliy koreya va suriyaga nima bor? Kuchliro raqib topilmadimikin\nTirik bulsak kuraveramiz bularni xunarlarlarini\nПФЛ - биз билан бирга қолинг сиз кутмаган ва эшитмаган янгиликлар ҳали олдинда...\nСпорт.уз худди ўша кунга тушаман диб режалаштириб қўйгандэй сарловха қўйипсиз. Хали 20 кун бор ўзгартирса ўзгартирурмийдими. МТЖ учун фойда бўсин диб қилишиптию. Ичини ўқисейлар бўмидими котта ҳурмати бор провакатор журналистлар.\nНима, йил бошида Фифа кунлари борлигини билишмасмиди улар?\nТуркияда ўйнидиган кунлари 2 июн. Бу кун ФИФА кунларига кирмайди. УФА футболчиларни кўпроқ ўйинда синаш учун ФИФА кунларидан ташқари ҳам ўртоқлик ўйинларини топган. ФИФА кунлари манимча 4-11 июн кунлари


Коронавирусдан вафот этганлар сони MERS қурбонлари сонидан ошиб кетди\nХитойда вақтинчалик NCP номини олган янги турдаги коронавирусдан бир ойдан сал кўпроқ вақт ичида 2012 йилдан бери Яқин Шарқ респиратор синдромидан (MERS-CoV) вафот этганлардан кўпроқ одам ҳаётдан кўз юмди.\nОхирги маълумотларга кўра, Хитойда коронавирус қурбонлари сони бир кунда 97 нафарга кўпайиб, умумий сони 908 нафарни ташкил қилмоқда. Шунингдек, касалланганлар сони 40171 нафарга етди.\nАйни вақтда Хитой шифохоналарида 36 минг киши даволанмоқда, улардан 6,5 минг нафарининг аҳволи оғир деб баҳоланган. 3,3 минг киши соғайиб кетган. Бундан ташқари, 187,5 минг киши вирус юқтирганликка гумон қилинмоқда.\nАввалроқ янги коронавирус қурбонлари сони 2002-2003 йилларда кузатилган атипик зотилжам (SARS) вақтидагидан ошиб кетгани маълум қилинганди.\nMERS коронавируси илк бор 2012 йилда Саудия Арабистонида қайд қилинган. 2012 сентябрдан дунёнинг 27 давлатида MERS билан 2494 та касалланиш ҳолати қайд этилган, ундан 858 киши вафот этган. Жорий йил январида Саудия Арабистонида MERS билан охирги касалланиш ҳолати қайд этилган.\nХитой ва ЖССТ мутахассислари SARS ҳам, MERS ҳам жорий коронавирусдан хавфлироқ эканини таъкидлашмоқда. Чунки SARS’дан ўлиш даражаси 9,56 фоизни, MERS’дан 34,4 фоизни, янги коронавирусдан эса 2,2 фоизни ташкил қилмоқда.\nБу орада ЖССТ бош директори Тедрос Аданом Гебрейесус ташкилот ходимларининг илғор гуруҳи Хитойга коронавирус билан курашишда кўмаклашиш учун жўнатилганини маълум қилди.


URKER-2021 учун аризалар қабул қилинмоқда - Номадлар,Турклар,Қозоқ одатлари ва анъаналари,Қозоғистон табиати\nURKER-2021 учун аризалар қабул қилинмоқда\n#URKER2021 #мукофот #журналистика #Қозоғистон\nҚозоғистонда «URKER-2021» Миллий мукофоти учун аризалар қабул қилиняти. Танловда республика ҳамда минтақалар даражасида ишлаётган оммавий ахборот воситалари, радио, матбуот ва интернет-журналистика ходимлари қатнашиши мумкин.\nАсосий талаб – юборилган ишлар ўтган йилнинг 1 ноябридан жорий йилнинг 1 июнигача эълон қилинган бўлиши лозим. Жорий йилда 11 номинация бўйича мукофот топширилади. Ҳакамлар ҳайъати энг яхши фотосурат, репортаж, журналист текшируви, аналитик ва дунёқарашни кенгайтирувчи материаллар, интервью, радиостанция лойиҳаси, янгиликлар портали, газета ва журнални аниқлайди. Биринчи марта Мустақилликнинг 30 йиллигига бағишланган энг яхши материал номинацияси жорий этилди.\nАйжан Мусинова, «Медиани ривожлантириш жамғармаси» корпоратив жамғармаси бош директор ўринбосари:\n- Чоп этилган, интернет портал, радио эфирида берилган ва Қозоғистон мустақиллиги даврида юз берган воқеалар, республикамизнинг мустақиллик давридаги ривожланиш босқичлари хусусидаги ҳар қандай материал тақдим этилиши мумкин. Тегишлича, янги номинация 30 йилликка бағишланади. Ҳозир бу йўналишда жуда кўп мақолалар чоп этилаётгани сабабли шу кўрсаткич юзасидан рақобат катта бўлишини кутяпмиз. Биз учун мазкур мукофотни анъанага мувофиқ Журналистлар куни арафасида топшириш жуда муҳим. Аризалар келяпти, барча номинациялар бўйича бир қанча даъвогарлар бор.\nТалабгор фақат икки номинацияда қатнашиш ҳуқуқига эга. Ишларни нуфузли журналистлар, озарбайжонлик ва германиялик халқаро медиа-экспертлардан иборат ҳакамлар ҳайъати баҳолайди. Эсдалик ҳайкалчасидан ташқари, ғолиб бир миллион тенге миқдоридаги мукофотга сазовор бўлади.\nТаъкидлаш жоизки, «Уркер» журналистика соҳасидаги энг яхши ютуқлар учун берилади, мультимедиа соҳасини ривожлантириш ва унинг нуфузини оширишга хизмат қилади. Аризаларни танлов расмий сайтига йўллаш мумкин. urker-awards.kz да аризалар 15 июнгача қабул қилинади.\nҚозоғистонда янги пул тўланадиган йўллар очилади


Гриппга қарши вакцина пневмониядан ҳимоялайдими? - Zamin.uz\nСоғлиқни сақлаш вазирлиги Жамоатчилик билан алоқалар бўлими Санитария-эпидемиологик осойишталик агентлиги бош мутахассиси Дилором Турсунова билан суҳбат қилди.\n— Ҳамма вакциналар каби мавсумий гриппга қарши вакцина ҳам организмда 15 кун ичида микробларга қарши иммунитет ишлаб чиқади. Таъсир кучи 1 йилга етади. Эмлашдан олдин шифокор томонидан албатта эмланувчи шахснинг умумий саломатлиги текширилиб, шунга кўра вакцинасия қилиш-қилмаслик белгиланади. Яъни, эмланадиган киши шамоллаш, нафас олиш йўллари яллиғланиши каби касалликлардан тамоман соғлом бўлиши керак. Шунингдек, вакцина таркибидаги компонентларга нисбатан аллергик таъсирчанлик даражаси ҳам текширилади. “Замин” янгиликларини “Одноклассники”да кузатиб боринг


АҚШ Хитойга Нобель лауреати Лю Сяобо бўйича баёнот билан чиқди\n11:41 / 27.06.2017 6261\nАҚШ Хитойни Нобель мукофоти лауреати Лю Сяобо ва унинг рафиқасига эркин ҳаракатланишни тақдим этишга чақирди. У 2009 йилдан бери қамоқда эди ва жазони ўташдан жигар саратони туфайли озод этилди, деб хабар бермоқда AFP.\n«Биз Хитой ҳукуматини жаноб Люни нафақат озод этиш, балки унинг рафиқасига нисбатан қўлланилган уй қамоғини бекор қилишга ҳам чақирамиз», - дея АҚШнинг Пекиндаги элчихонаси ходими сўзларини келтиради агентлик.\nУнинг сўзларига кўра, Пекин уларга ҳимоя ва эркинликни тақдим этиши лозим, жумладан, эркин ҳаракатланиш ҳамда тиббий ёрдам олишни ҳам. Улар бунга Хитой Конституцияси ва халқаро нормаларга мувофиқ ҳақлилар.\nАввалроқ Хитойда Нобель мукофоти лауреати Лю Сяобо жигар саратони туфайли қамоқдан озод этилгани ҳақида хабар берилганди.


12:34 10.02.2020 (Янгиланган 12:42 10.02.2020) Ҳавола олиш\nЕтти юз кишига машина олиб беришни ваъда бериб, бошланғич тўловини қўлга киритган “Авто Рентал” таъсисчилари ушланди.\nТОШКЕНТ, 10 фев — Sputnik. Одамларга машина олиб беришни ваъда қилиб, бошланғич тўловни қўлга киритган "Авто рентал" маъсулияти чекланган жамият раҳбарияти қўлга олинди, деб хабар қилмоқда Тергов департаменти.\nМЧЖ раҳбарияти 695 нафар одамдан 40 ой ичида, қўшимча тўловларсиз, бўлиб-бўлиб тўлаш шарти билан машина олиб беришни ваъда бериб, ҳар бир кишидан 4 – 12 миллиондан бошланғич тўловларини йиғиб олган. Жами тўпланган маблағлар 2,8 миллиард сўм бўлган, дейилган хабарда.\nЖамият аъзолари 3 ойдан 7 ойгача бўлган муддатда транспорт воситаси етказиб беришни ваъда беришган бўлсада, шартнома имзоланган фуқаролардан бирортасига автомобил етказиб берилмаган. Корхона раҳбарияти олдамларга ҳеч қандай автомобил сотиб олиб беришни режалаштирмаган.\nШудгордаги қуйруқ - "миллион" долларни 10 мингга сотмоқчи бўлган фуқаро ушланди\nАксинча, ташкилот ҳисоб рақамида 1,9 миллиард, нақд кўринишда тўпланган маблағлар МЧЖ таъсисчиларининг бошқа бизнесларини ривожлантириш мақсадида фойдаланилган. Нақд пул кўринишида қабул қилинган тўловлар эса шахсий мақсадларда фойдаланилган.\nМЧЖ раҳбарларидан 3 кишига айблов эълон қилинган. Улардан икки нафари – Саидахмад Ишонхўжаев ва Қубаев Ҳаётулла ҳибсга олинган, Ўлмас Ишонхўжаев исмли таъсисчи ҳозирча қидирувда.\nШунингдек, Тергов қўмитаси ҳибсга олиш вақтида МЧЖ ҳисоб рақамидан 390 млн сўм қолдиқ пул ва таъсисчига тегишли бўлган, қиймати 450 миллион сўмлик Мерседес Бенс автомобили мусодара қилинган.\nПрокуратура хабарига кўра, автомобил учун олдиндан тўлов киритган фуқаролар суд қарори эълон қилинганидан сўнг, белгиланган тарибда маблағларини қайтариш учун ариза билан мурожаат қилишлари мумкин.


Қачонки, зулмга қарши мухолифларнинг ҳаммаси ёқавайронликни йиғиштириб, “ман-ман”ликни ташлаб, оний манфаатга сотилмасдан, ёлғончи мухолифатчиларнинг беш тангасига учмасдан, ҳукуматнинг найрангларига илинмасдан бир мушт бўлиб, зарбани бир жойга урсалар зулмнинг илдизини қўпоришлари мумкин. Бу эса қийин масала. Ўтган йиллар бунинг қанчалик қийинлигини исбот этди. Лекин шундай мухолиф куч бир кун етишиб чиқади. Фақат кеч, иш-ишдан, ғишт қолипдан кўчгандан кейин.\nЕтар-ки, сув тиниқ бўлсин!\nСАВОЛ: Сиз Ислом Каримов сиёсатини тинимсиз танқид қилиб келасиз. Қамоқхоналар, маҳбуслар, қийноқлар мавзуида ҳам кўплаб танқидий чиқишлар қилгансиз. Ҳар доим Американи ўрнак қилиб келгансиз. Мана энди Америка аскарларининг Ироқдаги маҳбусларга нисбатан ваҳшиёна ҳаракатларидан кейин сиз шунча меҳнатингиз сувга оққанига ачинмайсизми? Америка ва Ўзбекистон орасида фарқ қолмади-ку? (Муродилло).\nТўртинчидан, айбдорларни яна шу Американинг суди очиқ муҳокама қилди.\nБуларнинг қайси бирини Ўзбекистонда топасиз? Шовруқ Рўзимуродов ва бошқалар қийнаб ўлдирилганда фақат хорижликлар гапирдилар, ўзбек мухолифати дод солди, аммо Ўзбекистон раҳбарияти доирасида сув қуйгандек жим-житлик эди. Қулоқлар кар, кўзлар кўр. Ким текширдию қайси матбуот бу ҳақда ёзди? Айбдорларни қайси суд муҳокама қилди?\nДемократия бус-бутун, камчиликсиз тузум эмас, жумладан Американинг ҳам муаммолари тиқилиб ётибди. Аммо демократия ўз камчиликларини топиб ва даволаб боради. Ҳеч бўлмаса шунга уринади. Диктатура эса камчиликларни босиб, яшириб ётган юҳодир. Унинг қаршисига чиққан унинг домига тушади. Фарқ мана шунда.\nЁзганларим сувга оқса оқар, етар-ки ўша сув тиниқ бўлсин!\nСАВОЛ: Мен ўзимни янги авлоднинг вакили деб биламан. Чунки ўзимдан олдинги авлод ҳақида менда нотўгри маълумотлар бўлганини четга чиқиб билдим. Бунда жумладан сизнинг веб саҳифангиз ҳам рол ўйнади. Жуда кўп нарсани билмас эканман, биз кўзи кўр қилиб етиштирилган авлод эканмиз. Лекин ана шу кўзи кўрлар орасида четга чиқиб ёки мамлакатнинг ўзида ҳам чекланган имкониятлар билан кўзлари очилаётган бир янги авлод бор. Мен ўзимни ана шундай янги бир авлоднинг вакили деб биламан. Сиз ватан ҳақида кўп ёзасиз. Хўп, шу Ватанга қайтмайсизми, агар қайтсангиз, қачон ва қандай шароитда қайтасиз? (Одил).\nЖАВОБ: Биласизми, қачон қайтиш ҳақидаги саволга жавоб бериш учун нима учун чиқиб кетгандим, деган саволга тўхталиш керак.\nИшлаб пул топиш ёки шароитни яхшилаш ё бўлмаса болаларни ўқитиш каби сабаблар билан эмас, тирик қолиб, қўлимдан келгани қадар инсон озодлиги учун курашни давом эттириш истаги билан чиқиб кетганман. Чунки мен ҳам сиртдан ўлимга ҳукм қилинганлардан бири эдим.\nНомим 1991 йилнинг 30 октябрида Олий Кенгашнинг 7-сессиясида Ислом Каримов сиёсатига қарши исён қилган депутатлар рўйхатининг бошида тургани учун ҳам бошқаларга нисбатан мени олдинроқ йўқ қилишни режалаган эдилар. Ўша сессияда мен билан бирга бош кўтарган депутатлардан кўпчилиги сиёсий саҳнадан йўқотиб юборилди׃ Шовруқ Рўзимуродов, Тойиба Тўлаганова, Мурод Жўраев, Самандар Қўқонов, Иномжон Турсунов, Ойгул Маматова ва бошқалар.\nЎзим билан бирга оилам ҳам қувғинга олинди. Умр йўлдошимни мендан воз кечмагани учун судга, жавобгарликка тортишди. Булар ҳақида кўп ёзганман. Бундан 15 йил олдин йўлимга қўйилган тўсиқлар бугун ҳам турибди. Агар ана шу тўсиқлар олиб ташланса ўша заҳоти қайтаман. Лекин бу яқин орада бўлишига кўзим етмайди. Диктатура осонликча жон бермайди. Бу эса қайтиш ҳақидаги хаёлларни емира боради. Аччиқ реализм!\nАгар ватан Каримов бўлса, мен бу ватандан кечдим!\nСАВОЛ: Сиз нима учун мақолаларингиз ва бошқа ёзган асарларингизда Абдулла Орипов, Эркин Воҳидов, Озод Шарафиддинов каби Ўзбекистон қаҳрамонларига ҳужум қиласиз? Бу улар қаҳрамонликни олиб, сиз ололмаганингиз учун эмасми? (Камолиддин).\nЖАВОБ: Бундай қаҳрамонлик унвонларини қачонлардир олишим мумкин эди. Фақат бунинг учун феълимда гадонинг, қулнинг кунига тушишга мойиллик бўлиши керак. Шундан “бенасиб” қолганмиз.\nЖурналист Дадахон Ёқубов билан бирга 1990 йилда Наврўз марафонини ўтказганимизда халқни ишонтира олиш ва эргаштира олиш кучимизни кўрган Каримов ишни бизни “сотиб олишдан” бошлаганди. У ўшанда менга “Ўзбекистонда хизмат кўрсатган журналист” унвонини берган эди. Тарихни варақласангиз бу унинг президент сифатида имзолаган биринчи фармони эканини кўрасиз. Лекин унга “содиқ” бўла олмадим.\nЭркин Воҳидов, Абдулла Орипов ва Озод Шарафиддиновларни шахсан танийман. Эркин ака билан икки йил Ўзбекистон Олий Кенгашининг Ошкоралик қўмитасида, битта хонада ишлаганмиз. Бу ҳақда “ИАК” мемуарида батафсил маълумот топишингиз мумкин.\nИжодкор икки юзламачилик қилса чидай олмайман. Қўлимдан нима ҳам келади? Фақат фикрларимни очиқ ёзишим мумкин. Бу қадар.\nЧетда юрганимда ана шундай ижодкорлар орага тушиб, “Қўйинг ҳаммасини, келинг оқсоқолни бир-икки мақтаб ёзинг, иш ҳам берадилар, унвон ҳам” деганларида севиниб югурмадим, қўлимдан келмади.\nОзод ака халқ дардини энг кўп билган одам. Шу одам ҳам халқдан юз ўгириб кетгани фожеамиз нақадар буюклигини кўрсатади.\nБугунги унвонлар ўткинчи. Бугун Каримовнинг қўлидан унвон олиш унинг жиноятларига шерик бўлишдир. Виждонга содиқ қолишдан буюк унвон йўқ. Америкада ва бошқа жойларда ижодкорлар унвон олмайдилар. Уларнинг қадр – қимматлари асарларининг аҳамияти билан ўлчанади.\n“Агар ватан Каримов бўлса, мен бу ватандан кечдим, агар унвон Каримов бўлса бундай унвону вазифалардан кечдим” дея “Озодлик” радиосидан 1993 йилда айтганман. Шу сўзимга содиқ қолдим.\n« Жаҳонгир Маматов׃ “ИАК” Абдуқодир Сатторов »


Сардобада ишлар бошланган. Ахолига кандай уйлар куриляпти? – Дарё уз Янгиликлар\nГлавная / Жамият / Сардобада ишлар бошланган. Ахолига кандай уйлар куриляпти?\n2 weeks ago\tЖамият Comments Off on Сардобада ишлар бошланган. Ахолига кандай уйлар куриляпти? 21 Показы\n1 май куни Сардоба сув омборидан сув чикиши натижасида якин атрофдаги уйларга зарар етган эди. Айни пайтда улар таъмирланиб, ахоли истикомати учун хозирланмокда. Шунингдек, туманда янги куп каватли уйлар курилиши бошланган.\nПрезидент Шавкат Мирзиёев ташаббуси билан Сардобага Узбекистоннинг барча худудларидан курувчи-мухандис мутахассислар хашарга етиб келган. Тумандаги ишлар таксимоти хар бир вилоят уртасида тенг булиб олинган.\nКурувчи Илхом Комиловнинг айтишича, мутахассисларнинг тошкиндан катта зиён курмаган уйларнинг техник холатини куздан кечириб, таъмирга киришмокда.\n– Биз биринчи бетонларнинг яроклилигини текширдик. Купрок деворга ишлов буляпти. Куриб турганингиздек, фундаментга ишлов булди. Ичкаридаги сувларнинг бари чикарилиб, курук холатга келтирилиб, сунгра пол ёткиздик. Худо хохласа, режа буйича битта бинони уч-турт кунда таъмирлаб, чикиб кетяпмиз, – деди у.\nСув тошкини окибатида жами 4351та хонадонга зарар етганлиги аникланди. Шундан 2570та хонадон яроксиз холатга келиб колган.\nИктисодий тараккиёт ва камбагалликни кискартириш вазири уринбосари Адиз Бобоевнинг билдиришича, юкорида кайд этилган уйларни умуман кайта тиклаб булмайди.\n«1781та хонадонни биз куриб чикдик. Бу ерда ушбу уйларни кайта таъмирлаш хисобига яна кайта тиклаш имконияти мавжуд. Бизда хисобимиз буйича жами 34 та ижтимоий муассасага талафот етган булиб, буни тузатишимиз учун хозирги кунга 85 млрд. сум маблаг керак булиши хисобланди. Хозирда Давлат архитектура назорати ходимлари томонидан зарар етган объектлар яна бир бора куриб чикиляпти. Сув босган худудларимиз мавжуд. Мана шу сув босган худудларни яхширок урганишимиз керак. Эртага бу бузилиш окибати, ёрилиш окибатлари хам келиб чикиши мумкин.\nУрганишларимиздан сунг, Сардоба туманидаги “Дустлик” махалласида куриладиган массивда 37та 5 каватли уйлар курилиши маъкул топилди. Демак, бу ерда 1480та хонадон жойлашади. Мана шу ерда 1-сонли мактаб мавжуд булган, у 1961 йилда курилган булиб, курилганига 60 йил булган ва баъзи бир кисмлари аварияли холатга келиб колган. Шундан келиб чикиб ва 1480та хонадонни кучиб келишини инобатга олиб, бу ерда 660 уринли янги, замонавий типдаги мактаб курилишни мулжалладик. Бундан ташкари, бу ерда кишлок оилавий поликлиникаси мавжуд булиб, бу 1965 йилда курилган. Ушбу бино хам хавфли холатда эканлиги аникланди. Унинг урнига замонавий кишлок оилавий поликлиникаси курилиш режасини киритдик. Шу билан бирга, 1480та хонадонни инобатга олиб, бу ерда яна 275 уринли янги мактабгача таълим муассасаси курилишини хам мулжалладик. Демак, хам уй-жойлар, хам ижтимоий соха объектларини куриш режага киритилди.\nТуман курилиш булими бошлиги Жавохир Хайдаровнинг маълумотига кура, сув тошкинига кадар зарар етган худудда 52та куп каватли уйлар булган. Шунинг билар Хайдаров ижтимоий тармокларда энг куп мухокама килинган масалага ойдинлик киритди.\n«Куп каватли уйларни бузиб, урнидан 5 каватли 37та уй куриш режалаштирилган. Президентимиз ташаббуси билан бутун республикадан бизга ёрдам ва хашарга келишган. Ховли жойларга яшайдиганларнинг уйлари ушбу ёрдамлар асосида таъмирлаб бериляпти. Таъмирлашга яроксиз уйлар булса, компенсация пули берилади. Компенсация пули берилиб, уларнинг уй-жойи узларида колади ва зарар копланади. Куп каватли уйларнинг биринчи каватидагиларга хам компенсация пули бериляпти. Чунки улар мол-мулкини йукотишган. Иккинчи каватдагиларга факат уй бериляпти. Негаки, улар тошкиндан сунг, мол-мулкини олиб кетишга имконияти булиб, бунга шароит килиб берганмиз.\nЖавохир Хайдаров куп каватли уйларда яшайдиган фукаролар манфаатини химоя килиб, уларга чорва молларини, куй-эчкиларини саклаш учун чорвачилик комплекслари курилиши режалаштирилгани хакида гапириб берди\n«Куп каватли уйлар курилиши режалаштирилган майдони якинида саноат зонаси ташкил этилади. Бу ерда 15 гектар еримиз бор. Ушбу ер майдонларида ахолиинг бандлигини таъминлаш учун, Президентимиз томонидан берилган топширикка асосан, 8та лойиха ишлаб чикилган ва тикувчилик, тукувчилик фабрикалари курилиши буйича ер майдонлари ажратилган. Мана шу ерда ахоли учун умумий ферма ташкил этиш хам режаланмокда», – деди у.\nАйни пайтда хукумат уй-жойлар, ижтимоий соха объектлари ва инфратузилма объектлари буйича 1,5 трлн. сум маблаг ажратган. Ушбу маблагларнинг дастлабки хисоб-китоблар буйича 85 млрд. сум кисми ижтимоий соха объектларигайуналтирилади.\n«Бундан ташкари, бизда инфратузилма соха объектлари бор. Яъни йул, ичимлик суви, ирригация тармоклари. Биз Автойул кумитаси билан келишиб олдик. Биринчи навбатда, куприкларни таъмирлаш масаласини куйдик. Халкаро ахамиятдаги “А-375” булган йулнинг 22 км. га талафот етган. Мана шуни тез орада таъмирлаб, йулни очиб бериш вазифаси зиммамизда турибди. Чунки бу жудаям мухим рол уйнайди. Бундан ташкари, давлат ахамиятига эга булган йулларни, куприкларнинг хаммасини биринчи навбатда курамиз. Иккинчи навбатда, бошка йулларимизнинг бузилган, сув ювиб кетган жойларини тузатиб берамиз. Ушбу уй-жойлар курилиши, ижтимоий соха обектларини таъмирлаш билан боглик жуда куплаб курувчилар келган. Жуда куп ва огир юк транспортлари иш бажраяпти. Хозир биз йулларни таъмирлайдиган булсак, эртага яна бузилиб кетгандан сунг яна кайтдан куришимизга тугри келади. Шунинг учун икки марта харажат килинмаслиги учун икки-уч ойдан кейин курилишларимиз нихоясига етиб колганда тулик хаммасини асфалтлаштириш иккинчи боскичда амалда оширилади.\nИчимлик суви масаласига келадиган булсак, бу ерда халкаро молия институтлари маблаглари хисобидан бажарилган эди. Уларга жуда куп талафот етган. Биз хозирда биринчи булиб мавжуд ахоли яшайдиган, талафот етмаган оилаларни ичимлик суви билан таъминлаш масаласини йулга куяпмиз. Бу биринчи навбатда бажариладиган иш. Иккинчи навбатда, курилаётган массивларга ичимлик сувини олиб келиш ва уларда янги канализация урнатиш масаласини йулга куйишимиз керак. Хисоб-китобларга кура, канализация учун 58 млрд. сум маблаг талаб килинади. Умуман, жами ичимлик суви ва канализация учун 163 млрд. сум керак булади», – дея кушимча килди вазир уринбосари Бобоев.\nАдиз Бобоевнинг таъкидлашича, Сардобадаги бу жараёнлар, бундан олдин Бухородаги Олот ва Коракул туманларида юз берган талафотлардан бир нарса англашилади: Узбекистонда сугурта бозорини ривожлантириш керак.\n«Негаки, ушбу сугурта бозори факатгина жабр курганларга сугурта туловини тулаб бериш максадида эмас, балки мана шундай курилиш ишларини амалга ошириш жараёнида сугурта агентликлари томонидан назорат ташкил этишда мухим. Яъни агар унга бирор талафот етса, сугурта компаниялари тулаб бериши керак. Шунинг учун унда иккиламчи назорат хам пайдо булади. Факатгина Давлат архитектура назорати эмас, сугурта агентлиги хам бунга уз навбатида келиб, назорат килиши талаб этилади», – дея фикрини билдирди у.\nСамаркандда «майизхур»лар кулга олинди


ОАВ: «Трамп ҳокимиятни эгаллаб олишга тайёрланмоқда» - Zamin.uz\n15:10 / 20.12.2020\nАҚШ президенти Доналд Трамп сайлов натижаларини бекор қилишга ва мамлакатда ҳокимиятни эгаллаб олишга тайёрланаётгани ҳақида гумон қилинмоқда. Бу ҳақида Axios нашри номаълум юқори мартабали манбаларга асосланиб ёзди.\nТрамп маъмурияти таъкидлашича, Америка раҳбари шубҳали тарзда ўзининг собиқ миллий хавфсизлик бўйича ёрдамчиси Майкл Флинн ва адвокат Сидни Пауэлл билан кўп вақт ўтказган. Расмийлар Трамп сайлов натижаларини ўзгартириб, ҳокимиятни эгаллаб олишидан қўрқишмоқда.\nБу ҳолатда Трамп Флинн ва Сидни Пауэлл ғоя ва имкониятларидан фойдаланишаг уриниши мумкин.\nЭслатиб ўтамиз, 3 ноябрь куни бўлиб ўтган сайловларда расман Жо Байден ғалаба қозонди. 14 декабрь куни сайловчилар ҳайъати ҳам уни сайланган президент дея эълон қилди. “Замин” янгиликларини “Facebook”да кузатиб боринг\nЯнгиликлар » Дунё » ОАВ: «Трамп ҳокимиятни эгаллаб олишга тайёрланмоқда»


Сайлов: Бугун тушга қадар 11 та шикоят келиб тушди - 0\nСайлов: Бугун тушга қадар 11 та шикоят келиб тушди\nБугун, 10-январь куни соат 12.00 да сайловчилардан 11 та шикоят келиб тушди. Бу ҳақда Марказий сайлов комиссияси аъзоси Тинчтик Шайназаров матбуот анжуманида айтиб ўтди.\nШикоятларнинг аксарияти техникалар бузилиши тўғрисида бўлди. Шайназаровнинг сўзларига кўра, барчаси ўз ўрнига қўйилди.\nСайлов кампанияси бошланганидан бери жами 61 та мурожаат келиб тушди. Овозларни сотиб олиш бўйича 13 та шикоят, фуқароларни оммавий ташиш бўйича иккита ҳолат, сайловолди ташвиқоти пайтида ҳуқуқбузарликлар тўғрисида 7 та, сайловчилар ҳуқуқларини бузиш бўйича иккита, безорилик бўйича иккита факт, маъмурий ресурслардан фойдаланиш бўйича 17 та шикоят ва бошқа масалалар бўйича 12 та шикоят келиб тушган.\n«Сайлов куни ҳеч қандай босим бўлмаслиги керак», деди у. Ҳеч ким бизнинг фуқароларимизнинг сайлов ҳуқуқларини бузмаслиги керак. Агар бирон бир сайлов участкасида жиддий фактлар мавжуд бўлса, ушбу сайлов участкасидаги овоз бериш натижалари бекор қилинади », – деди Шайназаров.\nЎш шаҳрида 3,5 минг ногирон сайловчи овоз берди\nПрезидентлик сайлови: Соат 12:00 да Ўш шаҳридаги сайловчилар олдинда


Уй эгаси фақат долларда гаплашади. Кўнсангиз,...\n24.02.2018 20:00 2 2314\nҲар қандай давлатда бўлганидек Ўзбекистонда ҳам ички меҳнат миграцияси кузатилади. Кимдир олий ўқув юртини тамомлагандан сўнг Тошкент шаҳрида ишда қолади, кимдир Тошкентга вилоят ёки тумандан ишга келади. Шундай экан, Тошкент шаҳрига келган шахс олдида бир қанча муаммолар пайдо бўлади. Бу муаммоларнинг энг асосийлардан бири уй-жой ижарасидир.\nКвартира топишнинг бир нечта усули бор. Бу «квартира бозори», газета, интернет, кўчадаги (дарахт ё устунларга ёпиштирилган) эълонлардир. Аввало шуни эслатиб ўтиш жоизки, Ўзбекистон ҳудудида пул бирлиги сўмдир. Шунга қарамай кўплаб квартира эгалари ижара ҳақини АҚШ долларида белгилайди. Нимага деган саволга аниқ жавоб йўқ. Кимдир нархларнинг ошиб кетаётганини рўкач қилади, кимдир сўм қадрсизланиб кетаётганини. Аслида барчаси баҳона. Агар Ўзбекистон фуқароси иш жойидан маошни АҚШ долларида олаётган бўлса, марҳамат, ижара ҳақини долларда тўласин, аммо юртимизда ким долларда иш ҳақи олади? Ўз навбатида, бу ерда бир нечта муаммо пайдо бўлади.\n1. Масалан, бир талаба Тошкент шаҳридаги нуфузли олий ўқув юртини тамомлади. Унинг иқтидори ва билимини ҳисобга олган ректорат ходимлари битирувчини бир вазирликка йўллашди. У суҳбатдан ўтди ва иш бошлайдиган бўлди. Иш ҳақи 1 миллион 500 минг сўм этиб белгиланди. Тошкент шаҳрида энг арзон ижара ҳақи 100 долларга (ўрта ҳисобда 810 000 сўм) тенг. Таъкидлаш жоизки, 100 долларлик квартиралар одатда шаҳар четида ёки транспорт (айниқса метро) қатнови ноқулай бўлган жойда бўлади. Марказдаги 1 хонали квартираларнинг ойлик ижараси нархи камида 150 доллардан бошланади (икки ва уч хонали 200-300 долларлик квартиралар ҳақида гапирмаса ҳам бўлади). Афсуски, уй эгаларининг аксарияти сўмда ҳисоб-китоб қилишни истамайди. Молия вазирлигига ишга кирган янги ходим ҳар ойда 100 долларни қаердан олади? Бунинг устига долларнинг расмий курси ўзгариб туради, кўпинча кўтарилади.\n2. Йигит уй топгандан сўнг уй эгаси билан шартнома тузади. Шартномада кўрсатилган ҳар ойлик ижара ҳақи (де-юре) 300 минг сўм, аслида эса (де-факто) 100 доллар + коммунал тўловлар. Бундан ташқари, йигит интернетдан фойдаланади, ахборотларни билиш учун телевизор кўради, ёзнинг иссиқ кунларида кондиционердан фойдаланади, натижада барчасини ҳисобга олган ҳолда ижара ҳақи бир ойда ўртача 1 миллион сўмни ташкил қилади. Яъни, ҳар ойда олаётган маошининг 50 фоизи ижарага кетмоқда. Уй эгаси эса ижара шартномасида кўрсатилган 300 минг сўмдан келиб чиққан солиқни тўламоқда.\nТўғри, буни ҳам тартибга солиш мумкин. Профилактика инспекторлари, маҳалла фаоллари, солиқ ва прокуратура органлари ходимлари Тошкент шаҳри бўйлаб битта мониторинг ташкил қилишса барчаси аён бўлади. Бунинг учун нотариал тасдиқланган барча шартномалар ўрганилади ва ҳақиқий ҳаёт билан қиёсланади. Ишонинг, «200-300 минг сўмлик» кўп шартномалар аслида «100-150 долларлик» бўлиб чиқади.\nСавол туғилади: ижара берувчининг виждони борми? Ҳаётимиздаги барча ҳаракатларни фақат қонун билан тартибга солиш тўғри эмас, яъни турли хил текширувлар, мониторинг ёки жазо. Ижара тўловининг минимал ставкаси норматив-ҳуқуқий ҳужжатларда кўрсатилган, Ўзбекистонда яшаш шароити барчага маълум, ҳеч бўлмаса виждонан ижара ҳақи сўмда олиниб, ижара тўлови ҳаётга, кўпчилик олаётган иш ҳақига мос равишда белгилансин. Агар кўпчилик ўз маошининг 50-70 фоизини ҳар ойда ижара берувчига бераверса, у қачон ўзи учун уй ёки машина сотиб олади, оиласи, фарзандларининг келажаги учун пул йиғади?\nКўпчилик юқоридагиларни ўқиб, «шартнома тузилаётганда нимага ижарачи ҳақини талаб қилмайди, нимага ўз ҳуқуқини билмайди?» дейишингиз мумкин. Бунинг сабабини қуйидаги телефон орқали қилинган суҳбатдан билиб олишингиз мумкин. Суҳбат бир хонали квартира ижараси ҳақида.\n— Квартирани ижарага бераётган экансиз. Қизикдик.\n— Квартирада ўзингиз турасизми? Неча кишисизлар? Студентмисиз?\n— Йўқ, оилам, учта фарзандим бор. Студент эмасман. Ота-онам ҳам келиб туради баъзида.\n— Уй меники эмас. Мен маклерман. Уй эгаси оилалиларни ёмон кўради, айниқса болаларингиз бўлса. Студентлар умуман қўйилмайди. Унга ортиқча муаммо керак эмас, аммо уни кўндиришга ҳаракат қиламан.\n— Қизиқ. Ижара ҳақи қанча?\n— Ижара ҳақи 150 доллар, ками йўқ. Уй метронинг олдида. Шартнома қилиб беради. Бундан ташқари свет, газ, телефон ва сув ҳақини ўзингиз тўлайсиз. Керак бўлса, телевизор олиб келиб беради. Бир уйни кўринг, агар маъқул келса, менинг ҳақим 50 фоиз.\n— Қанақа хақ?\n— Уйни топиб берганим учун. Менга 75 доллар берасизлар.\n— Хўп, ака, сўмда тўласа бўладими? Мен давлат ишида ишлайман. Ойликни сўмда оламан.\n— 150 доллар, тамом-вассалом. Ўзи бу квартира 200 доллар, янаям арзон қилиб қўйдик, клиент бўлмагани учун. Уй эгаси сўмда гаплашмайди, фақат долларда гаплашади.\n— Тўғри тушунинг, мен долларни ҳар ойда қаердан оламан?\n— Э-э-э, бошимни қотирманг. Хоҳласангиз шу, хоҳламасангиз бошқа. Саломат бўлинг.\nШу билан суҳбат ниҳоясига етди. Агар фуқаро Америкада яшаб, иш ҳақи долларда бўлганида, балки муаммо бўлмасди. Аммо бу ер Ўзбекистон ва бизнинг миллий валютамиз — сўм.\nСиз суҳбатда келтирилган фактлар билан ҳаётдаги муаммоларни қиёсланг. Уй эгаси оилали инсонларни ва болалиларни ёмон кўради, 150 доллардан бошқасини истамайди, барча харажатларни ижарачи тўлайди ва маклерга 75 доллар берилади.\nЭнди маош 1 миллион 500 минг сўм дейлик, марказдаги 1 хонали квартира эса камида 150 доллар (ўртача 1 миллион 215 минг сўм). Ойлик маошнинг ярмидан кўпи ижарага сарфланмоқда. Болаларни кийинтириш, ота-онага ғамхўрлик қилиш, кундалик озиқ-овқат ва бошқа харажатлар ҳисобга олинса, умуман ҳаёт кечиришнинг ўзи қийин бўлиб қолади.\nСиз «агар оилали бўлса нимага турмуш ўртоғи ишламайди, ишласа ижарада туришга ҳам қийналишмайди» дейишингиз мумкин. Унда келинг, бир ҳисоб-китоб қилиб кўрайлик:\nОйлик ижара ҳақи\n(бир хонали квартира)\n(икки киши учун)\n(уч киши учун)\n(1 миллион 215 минг сўм )\nЭр (давлат иши) —\n1 миллион 500 минг сўм маош\nЎртача йўлкира ҳақи —\n125 минг сўм\nЎртача тушлик харажати –\n415 минг сўм\nЎртача уй учун озиқ-овқат –\nХотин (таълим тизими) —\n800 минг сўм маош\nЎртача коммунал тўловлар —\nЎртача 5 ёшли фарзанд учун –\n200 минг сўм (боғча ва б.)\nБошқа майда харажатлар –\nОйлик харажатларга ижара ҳақини қўшсангиз, 2 миллион 405 минг сўм бўлаяпти. Кўриб турганингиздек, икки кишининг ойлигидан минимал эҳтиёжлар учун 105 минг сўм етмаяпти. Ушбу жадвал ўртача ҳисобланди, яъни йўлкира — 25 кун фақат метрода битта йўналишда бориш ва келиш, тушлик нархи — бир порция овқат ўртача 8 минг сўм бўлган тақдирда ва ҳоказо. Ҳали юқоридаги ойлик харажатларга дори-дармон (касал бўлиш эҳтимоли бор), турли хил харажатлар (дўстлар билан учрашув, меҳмон келиши), кийим-кечак ва бошқалар киритилмади. Бир ойда ҳеч бўлмаганда бир марта вилоятга бориб ота-она ва қариндошларни кўриб келиш, миллий урф-одатлар билан боғлиқ тадбирларда қатнашиш харажатлари умуман инобатга олинмади.\nЮқоридагиларни ҳисобга олиб, Тошкент шаҳрида ижара тўловини аниқ ва ҳаётга мос равишда белгилаш зарур. Масалан, пойтахтда ҳар бир м2 учун ўртача 15 минг сўм бўлса, шунда бир хонали квартира (ўртача 40 м2) учун ижара ҳақи 600 минг сўмни ташкил этади. Агар ижара ҳақи 600 минг сўм бўлса, бу Тошкентда ишлаётган одамларнинг иш ҳақига ҳам мос келади десак, муболаға бўлмайди. Ойлик солиқ 10 фоиз бўлса, ижара берувчи ҳар ойда давлат ғазнасига 60 минг сўм миқдорида солиқ тўлайди.\nТабиий савол туғилади. Битта квартира талаб даражасида ремонт қилинган ҳамда барча қулайликларга эга бўлса-ю, бошқа квартира бўм-бўш, битта стол ва каровати бўлса, ижара нархининг бир хиллиги мантиққа тўғри келадими? Бунинг учун ижара муносабатларида уй шароитини инобатга олиш зарур. Шунда уйнинг ҳолатига қараб ижара ҳақи ҳар бир м2 учун 10-20 минг сўм оралиғида ҳисобланади. Уйнинг ҳолати эса уй эгаси ва ижарачи томонидан аниқланади.\nИжара ҳақини АҚШ долларида беришни эса фақатгина маъмурий жазо ва мониторинг билан ҳал қилса бўлади. Қачонгача ижарага берувчилар солиқдан қочади ва барча муаммолар ижарачининг бўйнида тураверади? Тўғри, иложи йўқлигидан ижарачилар кўп нарсаларга кўз юмишади ва индашмайди, аммо сабрнинг ҳам чегараси бор-ку!\nМаълумотларга кўра, яқин орада аҳолининг муносиб ҳаёт кечириши «яшаш минимуми» ва «истеъмол саватчаси» асосида зарур бўлган даромадларни аниқлаш йўли билан таъминланади. Бу 2017 – 2021-йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини «Фаол тадбиркорлик, инновацион ғоялар ва технологияларни қўллаб-қувватлаш йили»да амалга оширишга оид давлат дастури лойиҳасига киритилган. Умид қиламизки, юқорида айтилган фикрлар ҳам ҳисоб-китоб вақтида инобатга олинади.\nТаъкидлаб ўтиш жоизки, ижара тўлови билан боғлиқ муаммолар нафақат Ўзбекистонда, балки жаҳонда ҳам кузатилмоқда. «Business Insider» маълумотига кўра, кўплаб ривожланган давлатларда ижара ҳақи ўртача маошнинг салкам 50 фоизини ташкил этмоқда ва бу ижарачиларнинг чўнтагига жиддий зарар етказмоқда. Масалан, Сан-Францискода бир хонали квартиранинг бир ойлик ижараси нархи ўртача маошнинг 47 фоизига, Лондонда 45, Гонконгда 44, Токиода 42, Нью-Йорк, Сингапур ва Римда 40 фоизига тенг. Тўғри, балки бизнинг ижара берувчилар ва маклерлар ҳам «жаҳон тажрибасини ўрганган» ҳолда нархни белгилашаётгандир, аммо ҳеч бўлмаса ривожланган давлатлар қаторига қўшилиб олайлик, кейин ижара ҳақи маошимизнинг 50 фоизини ташкил этсин.\nМутасадди идоралар Тошкент шаҳридаги ижара билан боғлиқ вазиятни ўрганишади, муаммони қонун доирасида ҳал қилишади деб умид қиламиз.\nсолиқ доллар квартира уй ижараси


Ўзбекистон қайси давлатларга энг кўп экспортни амалга оширди? » Ўзбекистон янгиликлари – Zamin.uz\n23 январь 2019, 12:54\nЎзбекистон ташқи савдо айланмаси ўтган 2018 йилда 33,8 миллиард долларни ташкил этди. Бу 2017 йилга нисбатан 27,3 фоизга кўп демакдир, деб ёзади ЎзА.\nБундай кўрсаткичга қайси маҳсулотлар ва хизматлар эвазига эришилди?\n«Маълумки, ташқи савдо ҳажми товарлар ва хизматлар экспорти ва импорти ҳисобидан шаклланади, — дейди Давлат статистика қўмитаси Ташқи савдо бўйича бошқарма бошлиғи Ботир Эргашев. — 2018 йилнинг январь—декабрь ойлари ҳолатига кўра экспорт ҳажми 14,3 миллиард долларни ташкил этди. Шу тариқа 2017 йилнинг мос даврига нисбатан 13,5 фоиз ўсишга эришилди. Хитой, Россия, Қозоғистон ва Туркия Ўзбекистон энг кўп маҳсулот экспорт қиладиган давлатлар ҳисобланади. Хусусан, Хитой ва Россияга асосан газ ва мева-сабзавот маҳсулотлари, Туркияга эса қора ва рангли металлар экспорт қилинади.\nЭкспорт қилинаётган маҳсулотлар ҳажми жаҳон бозорида унга бўлган талабга кўра ўзгариб туради. Баъзида бу бизнинг имкониятимиз ва режаларимизга ҳам боғлиқ. Мисол учун, пахта экспорти йилдан йилга пастлаб бормоқда. 2015 йилда 503,8 минг тонна, 2016 йилда 416 минг тонна, 2017 йилда 278,9 минг тонна, 2018 йилда эса 115,6 минг тонна хорижга сотилди. Ушбу камайиш динамикасининг сабаби сифатида ўзимизда пахтани қайта ишлаш ҳажми ортиб, тайёр ёки ярим тайёр текстил маҳсулотлари ишлаб чиқаришга катта эътибор берилаётганлигини айтишимиз мумкин. Ўз ўрнида, 2018 йил якунларига кўра 1,6 миллиард долларлик текстил маҳсулотлари экспорт қилинди.\nҚувонарлиси, биз Европа мамлакатларига ҳам кириб боряпмиз. Ҳозирга қадар мева-сабзавотларни асосан Россия, Қозоғистон, Қирғизистон каби давлатларга экспорт қилган бўлсак, 2018 йил давомида Латвия, Германия, Польша, Руминия, Италия, Испания каби давлатларга 11,8 минг тоннага яқин асосан қуритилган мева-сабзавот маҳсулотлари етказиб берилди».\nЯнгиликлар » Иқтисодиёт » Ўзбекистон қайси давлатларга энг кўп экспортни амалга оширди?\n12:53 2018 йилда Ўзбекистон энг кўп экспорт қилган маҳсулотлар (Инфографика)


«Яшил йўлак» орқали ўтаётган фуқаро нега...\n03.10.2018 14:24 0 2148\nБожхоначилар мобил телефон орқали мамлакатимизга тақиқланган материални олиб ўтмоқчи бўлган шахсни фош этишди.\n«Урганч аэропорти» чегара божхона постида «Москва — Урганч» йўналишидаги авиарейсда учиб келган, «яшил йўлак» орқали ўтаётган фуқаро Н.С. нинг хатти-ҳаракатлари божхона ходимларида шубҳа уйғотди.\nХолислар иштирокида ушбу шахс текширилганида, унинг уяли телефони хотирасида 1 дона зўравонлик ва шафқатсизликни тарғиб қилувчи материал ҳамда 37 дона диний мазмундаги видео ва аудиофайллар борлиги аниқланган.\nЭксперт хулосасига кўра, ушбу телефондаги аудиофайллар орасида ақидапарастлик ғояларини тарғиб қилувчи материал мавжудлиги аниқланди.\nМазкур ҳолат юзасидан фуқаро Н.С.га нисбатан Жиноят кодексининг тегишли моддалари билан жиноят иши қўзғатилди.\nбожхона мобиль телефон


09:24 / 01.07.2017\nЁшларни иш билан таъминлаш масаласи биз учун ҳамон энг долзарб вазифа бўлиб қолмоқда. Бугунги кунда ёшлар учун янги иш ўринлари очиш, уларнинг ҳалол меҳнат қилиб, даромад топиши мақсадида кўп ишлар қилинмоқда. Шунга қарамасдан, бу борада муаммолар ҳам оз эмас. Ўзбекистон Президенти Шавкат Мирзиёев 30 июнь куни бўлиб ўтган "Камолот" қурултойида шу мавзуга тўхталди.\n"Юртимизда ишсизларнинг аксарият кўпчилик қисмини коллеж битирувчилари ташкил этмоқда. Масалан, 2016 йили 477 минг 743нафар ёш йигит-қиз коллежларни битириб чиққан ва уларнинг 438 минг 503 нафари ёки 91,8 фоизи иш билан таъминлангани тўғрисида маълумот берилган.\nСавол туғилади: бу рақамлар қанчалик тўғри? Агар барча коллеж битирувчилари ишга жойлашаётган бўлса, ишсиз ёшлар қаердан пайдо бўляпти? Коллеж битирувчилари билан тўрт томонлама шартномаларни номигагина имзолаб, ўзимизни ўзимиз алдамаяпмизми?\nБу борада Иқтисодиёт вазирлиги, Бандлик ва меҳнат муносабатлари вазирлиги, Давлат рақобат қўмитаси, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимларига ҳар бир туман (шаҳар) марказида Ёшлар тадбиркорлик кластерларини ташкил этиш вазифаси топширилади. Ана шу кластерлар фаолиятини йўлга қўйиш учун электр энергияси, табиий газ, сув ва транспорт коммуникацияси, алоқа воситалари ва Интернетга уланиш имконияти мавжуд бўлган ҳудудларда фойдаланилмай ётган давлат объектлари ёш тадбиркорларга “ноль” қиймати билан ижарага берилади.\nБундан ташқари, ўз бизнесини бошлаётган ёш тадбиркорларга имтиёзли нархларда юридик, техник ва бошқа маслаҳат ёрдамларини кўрсатишни йўлга қўйиш лозим. Бу масала бўйича молия вазири Б.Хўжаев ҳамда Савдо-саноат палатаси раиси А.Икромов бир ой муддатда тегишли таклифларни ишлаб чиқиб, тақдим этиши зарур.\nШунингдек, тегишли иқтисодий чора-тадбирларни амалга ошириш ҳисобидан Ўзбекистон ёшлар иттифоқининг бюджет маблағларини икки баробар кўпайтириш режалаштирилмоқда. Бош вазир ўринбосари Ж.Қўчқоров, молия вазири Б.Хўжаев ва Давлат солиқ қўмитаси раиси Б.Парпиев бу масалага масъул ҳисобланади.\n2018 йилнинг 1 январидан бошлаб касб-ҳунар коллежлари, академик лицейлар ва олий таълим муассасаларининг биринчи марта ишга жойлашган битирувчилари бу имкониятлардан фойдаланади. Яъни, таълим муассасасини тамомлаганига уч йил бўлмаган бўлса, уларнинг иш ҳақидан олинадиган даромад солиғи биринчи йили 50 фоиз, иккинчи ва учинчи йилларда эса 25 фоиз камайтирилади.\nШунингдек, Ўзбекистон ёшлар иттифоқи қошида барча турдаги солиқлардан 10 йилга озод қилинган шўъба корхоналари тузиш ваколати берилади. Ушбу корхоналар учун аниқ фаолият йўналишларини, мисол учун, турли фанлар, жумладан, чет тилларни ўргатиш, компьютер дастурларини тузиш ва тадбиркорлик асосларини ўқитиш тизимларини белгилаш лозим. Мазкур корхоналар томонидан тўланадиган солиқ тушумларининг 20 фоизини Ўзбекистон ёшлар иттифоқига ўтказиб бериш тартибини жорий этиш керак.\nБу албатта жойлардаги давлат бошқарув идораларининг Ўзбекистон ёшлар иттифоқи тузилмалари билан ҳамкорлигини сифат жиҳатидан оширишга хизмат қилади".


Президент Косон туманида бунёд этилаётган “Янги Ўзбекистон” (...)\nПрезидент Шавкат Мирзиёев Косон туманида “Дўстлик” маҳалла фуқаролар йиғини ҳудудида қурилаётган уйларни бориб кўрди, деб хабар қилмоқда “Дунё” АА мухбири.\nДавлатимиз раҳбари матбуот хизмати маълум қилишича, Ўзбекистон Президентининг 2021 йил 9 декабрдаги фармонига мувофиқ, аҳолининг уй-жой шароитини яхшилаш мақсадида жойларда “Янги Ўзбекистон” массивлари бунёд этилмоқда.\nБу ерда 2022-2026 йилларда 120 та кўп қаватли уй қурилиши режалаштирилган. Шунингдек, мактабгача таълим муассасалари, мактаблар, маҳалла идораси, савдо ва хизмат кўрсатиш шохобчалари, спорт мажмуаси каби турли ижтимоий объектлар барпо этилади. Ушбу ҳудудда истироҳат боғи ва стадион борлиги аҳолига қулайлик яратади.\nЖорий йилда 616 та хонадонли 30 та уй-жой қурилиши бошланган.\nДавлатимиз раҳбари уйларни сифатли қуриш, одамлар учун хамёнбоп қилиш муҳимлигини таъкидлади.\nШу ернинг ўзида вилоятда ичимлик суви таъминоти ва оқова тармоғини яхшилаш борасидаги режалар ҳақида маълумот берилди.


29 феврал 2020, Тошкент вақти: 14:53\nЯнги партия ташкилий қўмитаси аъзоларини милиция ходимлари мунтазам кузатмоқда¸ дейди қўмита аъзолари.\n30 ноябр куни Тошкент вилояти Паркент тумани Ички ишлар бўлими ходимлари “Халқ манфаатлари” номли социал –демократик партиясини тузиш ташаббус қўмитасининг уч кун аввалги йиғилишида қатнашган 20 чоғли одамни олиб кетиб, сўроққа тутди.\nБу ҳақда Озодликка мазкур йиғилишда қатнашган Паркентнинг Навбаҳор маҳалласида яшовчи Азамат Ёқубов маълум қилди.\nУнга кўра, Паркент туман Ички ишлар бўлимига олиб кетилган йигитларни Миллий хавфсизлик бўлими ходимлари сўроқ қилган.\n- Ўтган куни Рашид деган йигитни олиб кетишди. Уни кечаси олиб кетиб кечаси соат 2 да қўйиб юборишган. Бечора 10 километр йўлдан яёв келибди. Эртасига Рашидни яна чақирибди, яна Бекпўлатов Маҳмуд, Жўраев Имом ҳам Ўктам Ҳусанов деган йигитни олиб кетибди. Кейин мен ўзим орқасидан Паркент РОВДсига бордим. Мени ичкарига киритишмади. Йигитлар тушунтириш хати ёзиб беришибди. Кейин йигитларни олиб бирга қайтиб келдик. Биз қайтаётган пайтда яна битта группани олиб боришди. Улар ҳам бизни йиғилишда қатнашган йигитлар эди. Кейин эшитсам бу йигитлар ҳам 10 километрдан яёв келишибди. Кеча мен РОВДга борганимда расмга тушган йигитларни ҳаммасини олиб келиб сўроқ қиламиз деган. Йигитлар эсдалик учун суратга тушишган эди йиғилишдан кейин. Интернетда эълон қилинган эди суратлар. Ўша суратларни олиб, “ундаги ҳаммани сўроққа чақирамиз” дейишди.\nОзодлик: Милиция бўлимидагиларнинг асосий талаби нима экан, йигитлардан нимани суриштираяпти?\n- Йигитларни сўроққа тутганлар уюшган жиноятчиликдан, Миллий хавфсизлик бўлимидан экан. Йигитларимизни ҳаммасини олиб бориб “Нима учун четда йиғилиш ўтказдинглар” деб сўроққа тутибди, дейди Азамат Ёқубов.\n“Халқ манфаатлари” партиясини тузиш қўмитасининг илк йиғилиши Тошкент вилояти Навбаҳор аҳоли пунктидаги дала шийпонида бўлиб ўтган ва унда 20 чоғли одам иштирок этган эди. Иштирокчиларнинг аксар қисми, асосан, навбаҳорликлар бўлган ва уларнинг кўпчилиги милиция бўлимига чақиртирилган.\nНавбаҳорлик Олим Ҳасановнинг айтишича, милиция бўлимига чақиртирилган йигитларнинг бармоқ излари олинган. Шунингдек, улардан йиғилишда президент Каримовга қарши гап-сўзлар бўлган, бўлмагани ҳақида тушунтириш хати олинган.\n- Йигитларни милиция бўлимига кечки соат 7 ларда олиб кетган. Дастлаб учтасини олиб кетган. Уларни соат 10 ларга қўйиб юборган. Ундан кейин яна бир гуруҳ йигитларни олиб кетди. Милиция бўлимига олиб бориб йигитларни қўлларидан бармоқ изларини олган. Ўзларидан тушунтириш хати олган. “Нимага қатнашдинг, нима бўлди” мазмунида тушунтириш ёзишган. “Президент Каримовга қарши гапла бўлдими, бўлмадими” деб сўрашган. “Йўқ ¸президентга қарши гаплар бўлмаган. Ҳаммаси яхши гаплар бўлган. Ўзи бизларни ниятимиз ҳам яхши. Халқни нимасини кўтариш каби яхши гаплар бўлган” деб гапиришибди. Кейин “Ҳеч ким билмасин” деб қўйиб юборибди, дейди Олим Ҳасанов.\nБу борада Тошкент вилояти Паркент туман ИИБ дан бирор бир маълумот олиш имкони бўлмади.\n“Ҳалқ манфаатлари”номли социал-демократик партия тузиш ташаббускори Ўзбекистонда таниқли ҳуқуқшунос, қамоққа олинган мустақил журналистлар ва ҳуқуқ фаоллари ҳимояси билан шуғулланган адвокат Руҳиддин Комилов бўлади. Ҳозирда бир қанча ҳуқуқ фаоллари иштирокида ташкилий қўмита тузилган.\nРуҳиддин Комиловнинг Озодликка билдиришича, қўмитанинг илк йиғилишидан кейин унга нисбатан ҳам таъқиблар кузатилган.\n-Ўша куни уйимга бориб безовта қилишган. Йиғилиш бўлган куни уйгача кузатиб боришди, дейди Руҳиддин Комилов.\nЛекин Руҳиддин Комилов “Халқ манфаатлари” номли социал –демократик партиясини тузиш нияти қатъий эканини айтади.\n–Давом эттирамиз¸ албатта. Ташкилий қўмитанинг биринчи йиғилиши эди. Ташкилий қўмитани ташкиллаштириш учун ўтказилган йиғилиш эди. Биз¸ албатта кейинги йиғилишларни ўтказишга ҳаракат қиламиз. Албатта¸ ўтказамиз. Бу нарса қилинади¸ албатта.\nОзодлик: Биринчи йиғилишда қатнашган йигитларни милицияга чақиришибди. Энди улар қўрқиб қолишади¸ деб ўйламайсизми?\n- Табиий бу. Қисқаси қилинаётган ислоҳатларга зид албатта. Кечирасизу қачонгача қўрқамиз. Қўрқувни ҳам чегараси борку энди. Ҳамма нарсани чегараси бўлгандай. Шунинг учун, мен ўйланманки, йигитлар кўпчилиги орқага чекинишмайди. Чекинса агар янгилари чиқади¸ албатта.\nОзодлик: Демак, янги партия ташкил қилиш фикрингиз қатъий?\n- Албатта. Вазият шуни талаб қилаяпти. Замон талаби. Биз агар вазиятдан фойдаланмасак, имкониятни қўлдан чиқарсак, биз келажак авлод олдида қарғишга учрашимиз аниқ. Миллат бизни кечирмайди. Миллат биздан рози бўлмайди. Халқ ҳам рози бўлмайди. Ватан ҳам рози бўлмайди кейинчалик, дейди Руҳиддин Комилов.\nРуҳиддин Комиловга кўра, “Халқ манфаатлари”сиёсий партияси дастури кўпроқ ижтимоий масалалар, жумладан, бепул соғлиқни сақлаш тизими ва бепул таълим тизимини яратиш, бундан ташқари, кишиларнинг фундаментал ҳақ-ҳуқуқлари таъминланишига хизмат қилишдан иборат бўлади.


Қиз боланинг балоғат даврига қадам қўйиши бир қанча аломатлар билан намоён бўла бошлайди. Дастлаб, сезиларли равишда бўйи чўзилади, кўкрак безлари катталашади, қиндан оқишсимон ажралма кела бошлайди, танада туклар пайдо бўлади, бўкса соҳаси кенгаяди. Иккиламчи жинсий ўзгаришлардан сўнг ҳайз келиши юз беради.\nМеъёрида қизларнинг ой кўриши 12-15 ёш оралиқларида рўй беради. Организмнинг индивидуал тузилишига кўра, мазкур жараён кимдадир эртароқ (11 ёшда), кимлардадир эса кечроқ (16-17 ёш) содир бўлиши ҳам мумкин. Ҳайзнинг кечикиши эса шифокор кўриги учун етарли асосдир. Негаки, бу ҳолат жинсий аъзо ривожланишининг ортда қолиши ёхуд бошқа бир қатор ўзгаришларга ишора қилади. Хўш, аслида ҳам нега шундай бўлади?\nҲаммасига гормонлар айбдор\nЖинсий етилиш даврида гормонларнинг иштироки ўта муҳим аҳамиятга эга. Бироқ ички касалликлар, ташқи омиллар, стресс, руҳий зўриқиш, нотўғри овқатланиш (парҳезлар), жисмоний юкламанинг кўплиги гормонлар ишини издан чиқаради. Англаганингиздек, ҳайз кечикишининг асосий сабабларидан бири бу гормонал ҳолатнинг бузилишидир. Жинсий аъзо ривожланишининг ортда қолиши ҳамда эндокрин тизим фаолиятидаги ўзгаришлар эса рҳйҳатнинг кейинги қаторини давом эттиради. Ўсмир қизлар орасида кўп кузатиладиган булимия (иштаҳани назорат қилолмаслик, стресс ёки бошқа омиллар таъсирида ҳаддан ортиқ таомланиш) ва анорексия (организмни очликка маҳкум этиш, турли йўллар орқали истеъмол қилинган егуликни ташқарига чиқариш) ҳолатлари ҳам ой кунларининг ортга сурилишига олиб келади. Анорексияда мушак массаси йўқотилади, булимияда эса метаболизм жараёни кескин равишда бузилади. Хар иккиси ҳам тухумдонларнинг етилишига таъсир курсатиши мумкин. Негаки, ҳайз циклини ҳосил қилувчи тизим бош миядан бошланиб, барча ички секреция безлари фаолияти иштирокида рўй беради. Ҳатто, битта тизим ишидаги носозлик ҳам ҳайз циклининг бузилишига олиб келиши эҳтимолдан ҳоли эмас.\nМуаммо аниқ, хўш, энди-чи?\nАвваламбор, болалар гинекологи ва эндокринолог кўриги тавсия этилади. Мутахассислар бачадоннинг нотўғри ривожланиши, гипофиз, қалқонсимон без фаолиятидаги бузилишлар, тухумдонларнинг етилмаслиги, асаб касапликлари кабилар бор-йўқлигини билиш учун бир қанча тиббий таҳлилларни ўтказишади. Кичиклигида кўп бора инфекцион ҳасталикларга чалинган қизалоқлар организмнинг заҳарланиши ҳисобига тухумдон ва эндометрий қавати функциясининг ўзгаришига дучор бўлишади. Бу ҳам ҳайз кечикишига олиб келади. Ой кўришнинг юзага келишига тусқинлик қилувчи омиллар аниқлангач, шифокор керакли муолажаларни буюради. Дори воситаларидан ташқари кун тартибини қайта кўриб чиқиш, жисмоний машқлар билан шуғулланиш ва тўғри овқатланиш талаб этилади. Агар гормонал препаратлар тавсия этилса, ўз вақтида қабул қилиш, меъёри ва миқдорини назорат қилиш лозим.\nҲайз кўриш юз берганидан сўнг унинг давомийлигини назорат қилиш керак. Агар цикл ўзгариши, узайиши, камайиши ёҳуд узилиб колиши кузатилса, пайсалга солмай шифокор кўригига ошиқиш керак.\nҲайз кўрмаслик нафақат жинсий етилишнинг ортда қолиши, балки бутун организмнинг келажакда фарзанд кўришга тайёр эмаслигини англатади. Айримлар наздида «Турмушга чиқса, изига тушиб кетади», деган янглиш фикр мавжуд. Аслида эса, хеч бир чораси кўрилмаган хасталик оила қурилганидан сўнг ўз-ўзидан ечимини топмайди. Шундай экан, ўсмир ёшидаги қизингиз саломатлигига эътиборли бўлинг. Иккиламчи жинсий белгилар содир бўлаяптими, кузатинг. Ҳайз кўриш ҳақида суҳбатлашинг. Жараённинг қай тариқа бошланиши, қандай кечиши, нималарга аҳамият бериш кераклигини айтинг. Фарзандингиз ўзи учун керакли маълумотни сиздан олеин, ой кунлари ҳақида қандай саволлари бўлса, иккингиз орангизда ҳал этилишига эришинг.


Павел Бугало: “Келажагимга ишонч билан қараяпман” / CHAMPIONAT.asia\n13:40Olamsport: Исроил Мадримов Ўзбекистонда жанг қилиши мумкин, бугун боксчиларимиз финал йўлланмаси учун рингга кўтарилишади 0 13:31Месси ПСЖнинг "Манчестер Сити"га қарши ўйинини ўтказиб юбориши мумкин 5 13:07Пуйоль "Барселона" мухлисларига мурожаат қилди 14 12:56"Насаф" - "Моҳун Баган". Мухлислар галереяси 4 12:48Абдумалик Тошпўлатов: “Омадимиз келмагани туфайли рақибга имкониятни бой бердик” 0 12:17"Арсенал" Ленонинг қишда кетишига имкон беради 2 11:53Ляказетт "Арсенал" билан шартномани узайтирмоқчи эмас 0 11:48Аёллар футболи. Бугун Ўзбекистон Жанубий Корея билан ўйнайди 2 11:32Абдужамол Исроилов: "Оғир жароҳатдан сўнг яна футбол ўйнаётганимга шукр қиламан" 1 11:30Йович "Арсенал" ёки "Вест Хэм"га ўтиши мумкин 4 11:22Coca Cola Суперлигаси. 19-турнинг энг чиройли голлари ТОП-3 0 11:17Coca Cola Суперлига. 19-турнинг барча голлари 0 11:07Суарес фаолиятидаги ҳар бир дақиқада гол урди 15 10:43Кариус фаолиятини "Базель"да давом эттириши мумкин 1 10:20Мартинес "Барселона"ни бошқаришни хоҳлайди, аммо ҳали Бельгия терма жамоасидан кетишга тайёр эмас 3\nПавел Бугало: “Келажагимга ишонч билан қараяпман”\n26 дек 2013 18:32\nБунгача уч мавсум “Бунёдкор” дарвозасини қўриқлаган тажрибали посбон Павел Бугало “Локомотив”да маълум муддат ўйнаб, яна “қалдирғочлар” оиласига қайтиб келди.\nКуни кеча дарвозабон мамлакат чемпиони билан шартнома имзолади. Унинг қайтишини клуб матбуот хизмати беэътибор қолдирмай, Бугалодан интервью олди.\n- Павел, аввало кириб келаётган янги йил байрами билан муборакбод этмоқчиман. Айтингчи, “Бунёдкор”га қайтишингиз қандай амалга ошди?\n- “Бунёдкор” сафида аввал уч мавсум ўйнаб, Ўзбекистон кубогида ғолиб чиқдим ва чемпион бўлдим. Шунинг учун ҳам яна бу клуб аъзосига айланганимдан хурсандман. Бир пайтлар ҳозирда “Бунёдкор”нинг мураббийлар штабида фаолият юритаётганлар билан майдонда тўп тепганман. Шунинг учун ҳам клубдаги келажагимга ишонч билан қараяпман.\n- Сиз – машҳур ва тажрибали дарвозабонсиз. Бироқ анчадан бери қитъа миқиёсидаги турларда иштирок этмадингиз. Осиё Чемпионлар лигасига қайтишингиз ва ушбу мусобақада муваффақиятли ҳаракат қилишингизга қандай қараяпсиз?\n- Йиғинлар давомида ҳар ким ўз маҳоратини тўла намойиш қилишга интилади. Мураббийлар штабида танлаш имконияти бор. Албатта мен асосий таркибга лойиқ эканлигимни исботлашга ва клубнинг катта ғалабаларига ўз улушимни қўшишни истайман.\n- Футбол – нафақат мухлислар қаршисидаги ўйин, балки майдон ташқарисидаги машғулотлардан ҳам иборат. Айтингчи, шу ёшингизда ҳам юқори спорт формасида туришни қандай уддалаяпсиз?\n- Аввало, инсон ўз кун тартибига амал қилиши керак. Ёшинг улғайиб боргач, сен учун охирги имкониятлар берилаётганини ҳис қилиб яшаркансан. Шунинг учун эътиборимни машғулотларга қаратиб, ўз жисмоний ҳолатимни бир мароимда сақлашга интиляпман.\n- Мухлисларнинг фикрича, йиллар давомида йиғган бой тажрибангиз билан “Бунёдкор”даги фаолиятингиз орқали ўзбек футболига кўп фойда келтирасиз.\n- Мухлисларнинг бундай ишончини эшитиш ёқимли. Мен ўзимда бор маҳоратни ишга солган ҳолда “Бунёдкор”нинг учала мусобақада ҳам ғолиб чиқишига ҳаракат қиламан. Фурсатдан фойдаланиб, мухлисларни, жамоадошларим ва барча футболчиларни, мутахассис ва устозларимни кириб келаётган янги йил байрами билан қутлайман.\nДониёл Рўзимов суҳбатлашди


2020 йил учун закот нисоби 21 250 000 сўм деб белгиланди. Мазкур қийматнинг қирқдан бири, яъни закот учун чиқариладиган қисми 531 250 сўмга тенг бўлади.\nЎзбекистон мусулмонлари идораси Фатво ҳайъатининг 2020 йилги закот миқдори бўйича қарори эълон қилинди.\nҚарорда маълум қилинишича, одатда, ҳар йили Ўзбекистон мусулмонлари идораси Фатво ҳайъати томонидан нисоб миқдори Рамазон ойида эълон қилинар эди.\n“Лекин бугунги кунда бутун дунё бўйлаб, жумладан, Ўзбекистонда ҳам коронавирус пандимеяси тарқалишининг олдини олиш мақсадида, юртимизда карантин эълон қилиниши сабабли, заруратсиз уйдан ташқарига чиқиш мумкин бўлмай қолди.\nТабиийки, бундай пайтда аҳолининг моддий ёрдамга муҳтож бўлган қисмини қўллаб-қувватлашнинг зарурати туғилди ва айни пайтда бу ажр-савоби кўп бўлган амалдир. Мана шундай вазиятда моли нисобга етган бой-бадавлат кишилар молларининг закотини ҳам ҳақдорларга беришлари айни савобли амаллар сирасига киради”, дейилади қарорда.\nАна шуларни инобатга олган ҳолда Ўзбекистон мусулмонлари идораси Фатво ҳайъати закот нисобини Шаъбон ойида чиқаришга қарор қилди.\n“Зеро, Шаъбон ойи ҳам фазилатли ойлардан биридир. Қолаверса, ҳозирги синовли даврда закот бериш муҳтожларга янада манфаатли бўлиб, закотнинг савобини бир неча баробар кўпайишига сабаб бўлади.\nШунга кўра, зарурий эҳтиёжидан ташқари бир йил давомида 21 250 000 (йигирма бир миллион икки юз эллик минг) сўмдан ортиқ маблағга эга бўлган мусулмон киши жами маблағининг қирқдан бири (1/40)ни закот сифатида камбағал ва фақирларга бериши фарздир.\nАллоҳ таоло бойларнинг ҳимматига барака, фақирларга қаноат ато айлаб, Ўзининг раҳмати ила бошимиздаги бу иллатни тез орада даф қилсин. Омин!”, дейилади Фатво ҳайъати қарорида.\nАввалроқ Ўзбекистон мусулмонлари идораси Уламолар кенгашининг Рамазон ойини ўтказиш бўйича қабул қилинган фатвосида Рамазонда ифтор маросимлари қилмаслик, унинг пулини муҳтож оилаларга бериш тавсия қилинганди.\nРоссия жамғармаси роҳингя мусулмонлари учун ёрдам беришни бошлади


ЎзА - “Хавфсиз ҳудуд посбонлари” талончиларни ушлашга ёрдам берди\n13.03.2018 13:05 Ёшларга оид давлат сиёсати\nКаттақўрғонлик вояга етмаганлар – Ю.Носиров ва Ж.Кўбаев Самарқандга саёҳатга келиб, шаҳар кўчаларини айланиб юрганида бир гуруҳ йигитлар уларнинг йўлини тўсиб, турли баҳоналар билан жанжал чиқаришади. Уларни шаҳар четидаги Мотрид қўрғонига олиб бориб, телефон аппаратларини тортиб олишади.\nТалончилар ўзларининг машинасига ўтириб кетгандан кейин шаҳарга пиёда қайтаётган жабрланувчилар шу атрофдаги “Хавфсиз ҳудуд посбонлари” тузилмаси йигитларига мурожаат қилишади.\n“Хавфсиз ҳудуд посбонлари” жабрланувчилар билан биргаликда Ўзбекистон ёшлар иттифоқи Самарқанд вилояти кенгашига келиб, бўлиб ўтган воқеани айтади.\nҲолат юзасидан ички ишлар идораларига мурожаат қилинади ва олиб борилган тезкор тадбирлар давомида ушбу жиноятни Самарқанд шаҳри, Иштихон тумани ва Жиззах вилояти Бахмал туманида яшовчи тўрт нафар йигит содир этганлиги аниқланади. Зўравон йигитларнинг шу ва шу каби бошқа жиноятлари юзасидан айни пайтда жиноят иши қўзғатилиб, тергов ҳарақатлари олиб борилмоқда.\n– Мазкур жиноятни очишда маҳаллалардаги фаол ёшлардан иборат “Хавфсиз ҳудуд посбонлари” тузилмасининг роли катта бўлди, – дейди Ўзбекистон ёшлар иттифоқи Самарқанд вилояти кенгаши раиси Р.Қобилов. – Ушбу ҳолат юзасидан жарбланувчилар билан суҳбатлашиб, уларга зарур ижтимоий-психологик ёрдам кўрсатдик. Ўз навбатида жиноятга қўл урган йигитлардан ҳам бунинг сабаб ва оқибатларини сўрадик. Уларнинг оиласи, маҳалласидаги маънавий муҳитни ўрганиб, тегишли чора-тадбирлар белгиладик.\nҒолиб Ҳасанов, ЎзА мухбири


Ўйлар Archives - SanjarSaid\nСизни яна тушимда кўрсам…\nОрадан 15 йил ўтиб яна тушимга кирдингиз, ё Расулуллоҳ. Ўшанда оёғим бир йил ичида иккинчи ёки учинчи марта операция қилинган, аҳволим оғир эди. Биргина сўзингиз кўнглимни осмон қадар кўтарган, дардимга малҳам бўлган эди, ё Расулуллоҳ. Бугун кўнглим чўкиб, изтироблар домида қолганимда, дардимни кимга айтишни-да билмай турганимда яна дийдорингиз насиб бўлди! Кенг дала эди. Ортингиздан бордим, […]


Мисрдаги “Ал-Азҳар овози” газетасида Имом Бухорий маркази ҳақида мақола эълон қилинди\nМиср Араб Республикасидаги Ал-Азҳар университети “Ал-Азҳар овози” газетасининг 2021 йил 13 октябрдаги сонида “Имом Бухорий халқаро илмий-тадқиқот маркази - илмий меросни асрашнинг бардавом стратегияси” номли мақола эълон қилинди.\nИмом Бухорий халқаро илмий-тадқиқот маркази директори ўринбосари Отабек Муҳаммадиев муаллифлигида чоп этилган ушбу мақолада буюк ватандошимиз, ҳадис илмининг султони Имом Бухорий ҳамда юртимиздан етишиб чиққан улуғ мутафаккир ва алломаларнинг бой мероси, уларнинг жаҳон цивилизацияси, илм-фан тараққиёти ривожига қўшган бебаҳо ҳиссасини чуқур тадқиқ этиш ва кенг тарғиб қилиш, шунингдек, халқаро миқёсдаги маънавий-маърифий мулоқот ва ҳамкорликни кучайтириш мақсадида Ўзбекистон Республикаси Вазирлар Маҳкамаси ҳузурида ташкил этилган Имом Бухорий халқаро илмий-тадқиқот маркази фаолияти ҳақида сўз юритилган.\nХусусан, марказ илмий ходимлар томонидан томонидан қисқа вақт ичида 56 та китоб ва рисола, илмий журнал ва тўпламларда 482 та мақола чоп этилгани, республика ва халқаро миқиёсда ўтказилган конференция ва симпозиумларда 331 та маъруза ўқилгани қайд этилган.\n“Хорижий мамалакатлар фондларида сақланаётган 1168 та қўлёзма ва тош босма асарларнинг электрон нусхалари жамланди. Мисрдан 130 мингдан ортиқ ноёб қўлёзмаларнинг электрон нусхалари олинди. “Ал-Фурқон” фондидан қўлёзмаларга оид 117 та католог олиб келинди. Марказда сақланаётган 553 та асарнинг каталоги тайёрланди”, дейилади мақолада.\nЎзА хабарига кўра, ислом оламининг нуфузли нашрларидан бири ҳисобланган “Ал-Азҳар овози” газетаси ҳафтанинг чоршанба куни Миср Араб Республикаси Бош имоми, “Ал-Азҳар” диний мажмуаси раҳбари, доктор Шайх Аҳмад Муҳаммад Тоййиб ҳомийлигида чоп этилади.\nНашрга Мисрнинг собиқ Бош имоми, марҳум Муҳаммад Саййид Тантовий томонидан асос солинган. Газетанинг илк сони 1999 йилнинг октябрь ойида босмадан чиққан.\n177 марта ўқилди\nДругие материалы в этой категории: « Нуриддин домла Холиқназаров муфтий лавозимига сайландилар (ВИДЕО, ФОТО)\tМуфтий-Шайх Равил Гайнутдин Ўзбекистон муфтийси Нуриддин домла Холиқназаровга табрик йўллади »


Панжшер қаршилик кучлари “Толибон” ҳужумини қайтарди | Qalampir.uz\nПанжшер қаршилик кучлари “Толибон” ҳужумини қайтарди\nОлам\t31 Август 13:47 16701\n“Толибон” ҳаракатига бўйсунмаган Панжшер вилоятининг миллий қаршилик кучлари толибларнинг минтақанинг ғарбий қисмидаги аванпостлардан бирига уюштирган ҳужумини қайтарди. Бу ҳақда ТАСС хабар бермоқда.\n“Бугун кечаси толиблар ғарбий йўналишдаги аванпостлардан бири орқали Панжшерга бостириб кирмоқчи бўлди, лекин уларнинг ҳужуми қайтарилди. Толиблар орасида ўлганлар ва ярадорлар бор. Ҳозирда минтақада вазият тинч”, дейилган хабарда.\nУнинг сўзларига кўра, толиблар сўнгги пайтларда Панжшер атрофида ўз кучларини тўпламоқда.\n“Музокара жараёни ҳеч қандай натижа бермаяпти. Катта эҳтимол билан, “Толибон” жанговар ҳаракатларга тайёргарлик кўрмоқда ва амалда қандайдир разведка ўтказмоқда”, дейилган хабарда.\nПанжшер вакили бўлган Абдул Ҳафиз Мансур қаршилик кучлари вакиллари ва “Толибон” делегацияси ўртасида Чорикор шаҳрида (Парвон вилояти маъмурий маркази) ўтказилган биринчи тўғридан-тўғри музокаралар ҳақида маълумот берган. Унга кўра, томонлар “ҳарбий тўқнашувнинг олдини олиш учун мулоқотни давом эттиришга” келишиб олган.\nШунингдек, Панжшер қаршилик кучлари вакили Фаҳим Дашти Афғонистон шимолида жанговар ҳаракатларни тўхтатиш бўйича толиблар билан келишувга эришиш масаласи ҳалигача муҳокама қилинаётганини маълум қилган. У “Толибон”га бўйсунмаган минтақа ҳукуматда “турли этник гуруҳларнинг рамзий вакиллари” борлигига рози эмаслигини ва ҳақиқий инклюзив давлат органларини шакллантиришга эришмоқчи эканини таъкидлаган.\n22 Сентябрь 15:47 47767\n23 Сентябрь 16:54 36095\n24 Сентябрь 07:41 31017\n22 Сентябрь 16:48 28120\n23 Сентябрь 08:03 24105


Суперлигада кимлар ўйнайди ёки ўзимизни алдамайлик... - Zamin.uz\nСуперлигада жамоалар сонининг 12 тагача қисқартирилганига сабаб фақатгина Суперлигани одамбашара қилиш эмас, балки Про-Лигани ҳам кучайтириш бўлган. Битта ҳақиқат бор, агар Про-Лигада соғлом рақобат бўлмас экан, Суперлига олдинга қадам ташламайди.\nТез кунларда клублар учун профессионаллик мақомини берувчи йўриқнома ишлаб чиқилади. Бу футбол жамоалари учун ойна вазифасини бажариб бериши керак. Яъни, ҳар қандай клуб унга қараш орқали ўзининг қандай эканини кўриб олсин ва тушунсинки, у қайси лиганинг жамоаси. Кимда камчилик бўлса, шу йўриқнома асосида ишласин ва ўз орзуси учун курашсин.\nПФЛ йўриқномани ўз қаричлари билан ўлчамайди, албатта. Бунда ОФК талаблари ўз ифодасини топади, шартномалар масаласи ФИФА талаблари асосида бўлади. Профессионал клуб мақомини олган клублар солиқлар масаласида имтиёзларни қўлга киритади. Бунда Суперлига учун, Про-Лига учун, 2-лига учун алоҳида меъёрлар бўлади. Шунингдек, профессионал футзал клуб, профессионал аёллар клуби, профессионал болалар клуби деган тушунчалар бўлади. Айтайлик, “Ардус” деган жамоа фақат футзалга ихтисослашган, у ПФЛ талаблари бўйича фаолият олиб боради ва унинг мусобақаларида бемалол қатнашади. Кимгадир катталар футболи умуман қизиқ эмас, футбол мактаби бўлишини истайди. Марҳамат!\nҲозирча айрим клубларнинг ойнага қарашини қуйидаги расм тўла ифодалаб берса керак. Шунчаки ўзимизни алдамаслигимиз керак.\nПФЛ. Суперлигада 10 та клуб қолиши мумкин\n4-02-2019, 18:27, Спорт\n9-02-2018, 11:05, Спорт